1.  ผลิตภัณฑ์สินเชื่อ

    1.  สินเชื่อธุรกิจขนาดใหญ่

ธนาคารแบ่งการให้บริการด้านสินเชื่อธุรกิจสำหรับลูกค้าธุรกิจขนาดใหญ่เป็น 2 กลุ่ม ได้แก่

1. ลูกค้าธุรกิจขนาดใหญ่ที่มียอดขายเกินกว่า 1,000 ล้านบาท ที่มีวงเงินสินเชื่อมากกว่า 500
ล้านบาทขึ้นไป
โดยให้บริการตอบสนองความต้องการของลูกค้าที่ต้องการการบริการดูแลแบบเฉพาะเจาะจงตามประเภทธุรกิจที่แตกต่างกัน
ธนาคารจึงแบ่งกลุ่มลูกค้าโดยแยกตามประเภทธุรกิจ ดังนี้

  1) กลุ่มธุรกิจอุตสาหกรรม ให้บริการลูกค้าที่ดำเนินธุรกิจภาคการผลิตหรือแปรรูป เช่น เหล็ก,
  พลาสติก, ชิ้นส่วนยานยนต์, สิ่งทอ, เฟอร์นิเจอร์, อาหารและเครื่องดื่ม

  2) กลุ่มธุรกิจพาณิชยกรรม ให้บริการลูกค้าที่ดำเนินธุรกิจที่เกี่ยวข้องกับการซื้อมา – ขายไป
  การนำเข้า – ส่งออกสินค้าต่างๆ, ห้างสรรพสินค้า

  3) กลุ่มธุรกิจการเกษตร ให้บริการลูกค้าที่ดำเนินธุรกิจที่เกี่ยวข้องกับผลผลิตทางการเกษตร อาทิ
  น้ำตาล ,ข้าว ,ยางพารา, มันสำปะหลัง, ผักและผลไม้กระป๋อง, อาหารทะเลแช่แข็ง,
  อาหารสำเร็จรูป และอาหารกระป๋อง ทั้งที่เป็นการซื้อขายผลผลิตโดยตรงและการแปรรูปผลผลิต
  รวมทั้งอุตสาหกรรมต่อเนื่องจากอุตสาหกรรมดังกล่าว เช่น เอทานอล โรงไฟฟ้าชีวมวล
  โรงไฟฟ้าไบโอก๊าซ

  4) กลุ่มธุรกิจก่อสร้างและพัฒนาอสังหาริมทรัพย์
  ให้บริการลูกค้าที่ดำเนินธุรกิจที่เกี่ยวข้องกับการรับเหมาก่อสร้างงานทั้งภาครัฐและเอกชน
  บ้านจัดสรร และอาคารชุดพักอาศัย

  5) กลุ่มธุรกิจบริการ ให้บริการลูกค้าที่ดำเนินธุรกิจที่เกี่ยวข้องกับการให้บริการด้านต่างๆ อาทิ
  โรงแรม , เซอร์วิส อพาร์ทเม้นท์, โรงพยาบาลเอกชน, โรงเรียนเอกชน

2. ลูกค้าธุรกิจขนาดใหญ่พิเศษในกลุ่มที่ดำเนินธุรกิจที่เกี่ยวข้องกับ Project Finance , Loan
Syndication, Multinational Company และลูกค้าธุรกิจขนาดใหญ่ (SET 100)
พร้อมทั้งให้บริการด้านวาณิชธนกิจ เพื่อให้คำปรึกษาแนะนำด้านการเงิน การระดมทุน
และเสนอบริการเครื่องมือทางการเงินให้กับลูกค้า ทั้งนี้
ลูกค้าที่อยู่ในความดูแลส่วนใหญ่จะดำเนินธุรกิจที่เกี่ยวข้องกับสัมปทานภาครัฐ,
การก่อสร้างสาธารณูปโภคพื้นฐาน, การก่อสร้างขนาดใหญ่ เป็นต้น
และมีเงื่อนไขการให้สินเชื่อที่มีความซับซ้อนกว่าการให้สินเชื่อทั่วไป
โดยแบ่งกลุ่มลูกค้าโดยแยกตามประเภทธุรกิจ
ซึ่งส่วนใหญ่จะอิงจากหมวดธุรกิจตามตลาดหลักทรัพย์แห่งประเทศไทย อาทิ
กลุ่มธุรกิจผลิตและจำหน่ายกระแสไฟฟ้า กลุ่มธุรกิจปิโตรเคมี กลุ่มธุรกิจก่อสร้าง กลุ่มธุรกิจเหล็ก
กลุ่มธุรกิจกระดาษ เป็นต้น

ธนาคารได้มุ่งเน้นผลิตภัณฑ์ด้านสินเชื่อประเภทต่างๆ ที่เหมาะสมและตรงกับความต้องการของลูกค้า
อาทิ สินเชื่อหมุนเวียนเพื่อใช้เพิ่มสภาพคล่อง เช่น เงินกู้เบิกเกินบัญชี(O/D),
เงินกู้โดยตั๋วสัญญาใช้เงิน(P/N) สินเชื่อระยะยาวเพื่อใช้ลงทุนในสินทรัพย์ เช่น เงินกู้ประจำ(T/L)
และสินเชื่อเพื่อธุรกิจต่างประเทศ เช่น Letter of Credit, Trust Receipts, Packing
Credit รวมทั้งผลิตภัณฑ์ป้องกันความเสี่ยง ได้แก่ Derivatives เช่น Forward Contracts,
Foreign Exchange Futures , Currency Option, Cross Currency Interest Rate
Swap (CIRS) ตลอดจนการป้องกันความเสี่ยงทางด้าน Commodity ทางการเกษตร เป็นต้น
นอกจากนั้นธนาคารยังมีผลิตภัณฑ์ในส่วนที่เป็นการสร้างความสะดวกและความพึงพอใจให้กับลูกค้ามากยิ่งขึ้น
ได้แก่ บริการจัดการทางการเงิน (Cash Management)

2.  สินเชื่อธุรกิจขนาดกลาง

ธนาคารให้บริการด้านสินเชื่อธุรกิจสำหรับลูกค้าธุรกิจขนาดกลาง ซึ่งมีวงเงินรวมเกิน 10 ล้านบาท
แต่ไม่เกิน 500 ล้านบาท โดยได้ตระหนักถึงความสำคัญของกลุ่มธุรกิจขนาดกลางและขนาดย่อม
(SMEs) ซึ่งเป็นกลุ่มที่มีผลต่อระบบเศรษฐกิจของประเทศโดยรวม
ธนาคารจึงให้บริการที่สามารถตอบสนองความต้องการของลูกค้าซึ่งเกี่ยวข้องในภาคอุตสาหกรรมต่างๆ
ที่สร้างมูลค่าเพิ่มทางเศรษฐกิจให้แก่ประเทศ ทั้งภาคการผลิต บริการ ค้าส่ง ค้าปลีก การเกษตร
รวมถึงการนำเข้าและส่งออก

ธนาคารมีผลิตภัณฑ์ด้านสินเชื่อที่หลากหลาย สามารถตอบสนองได้ตรงตามความต้องการของลูกค้า
โดยให้บริการผ่านสำนักงานธุรกิจที่กระจายอยู่ทั่วประเทศ ทั้งสินเชื่อธุรกิจทั้งในประเทศ เช่น
เงินกู้เบิกเงินเกินบัญชี เงินกู้ประจำ เงินกู้โดยตั๋วสัญญาใช้เงิน เป็นต้น
และสินเชื่อธุรกิจต่างประเทศ เช่น Letter of Credit, Trust Receipt, Packing
Credit เป็นต้น

นอกจากผลิตภัณฑ์สินเชื่อทั่วไปแล้ว
ธนาคารได้นำเสนอผลิตภัณฑ์สินเชื่อที่สามารถตอบสนองกับความต้องการของผู้ประกอบการ SMEs
ในแต่ละกลุ่มธุรกิจอย่างต่อเนื่อง
ทั้งโครงการเพิ่มศักยภาพและลดต้นทุนการผลิตให้เกษตรกรผู้เลี้ยงไก่ไข่และสุกร
โครงการส่งเสริมและพัฒนาศักยภาพของโรงสีภาคใต้
เพื่อพัฒนาศักยภาพและปรับปรุงกระบวนการสีข้าวให้กับผู้ประกอบการค้าข้าวในภาคใต้
มาตรการให้ความช่วยเหลือผู้ประสบภัยอุทกภัย
เพื่อบรรเทาความเดือดร้อนให้แก่ลูกค้าที่ได้รับผลกระทบจากอุทกภัยทั้งทางตรงและทางอ้อม และในปี
2554 ธนาคารยังได้ให้บริการสินเชื่อ Supply Chain Solution Package
เพื่อเพิ่มสภาพคล่องในการดำเนินธุรกิจให้แก่ผู้จัดหาสินค้า/บริการ (Supplier) และ/หรือ
ผู้จัดจำหน่ายสินค้า (Distributor) ของผู้ค้ารายใหญ่ (Sponsor) สินเชื่อกรุงไทยคุ้มครองธุรกิจ
เพื่อบรรเทาความเสียหายที่จะเกิดขึ้นกับสินเชื่อธุรกิจ สินเชื่อเพิ่มผลผลิต SMEs
(SME-Productivity) รวมถึงสินเชื่อพิเศษสำหรับผู้ส่งออก - นำเข้า (KTB Special Offer
for Exporter - Importer)

นอกจากนี้ ธนาคารยังได้จัดทำโครงการเพิ่มมูลค่าธุรกิจให้แก่ลูกค้า เช่น โครงการ SMEs Market
Day เพื่อช่วยเหลือสนับสนุนกลุ่มลูกค้าในการประชาสัมพันธ์ธุรกิจและสร้างรายได้
โครงการอบรมพัฒนาธุรกิจลูกค้า SMEs (Modern Management For SMEs)
เพื่อให้การสนับสนุนในเรื่องความรู้เชิงธุรกิจแก่ผู้ประกอบการ และเป็นการสร้างเครือข่ายธุรกิจ
(Business Matching) รวมทั้งการแลกเปลี่ยนข้อมูลในการดำเนินธุรกิจ

3.  สินเชื่อธุรกิจขนาดเล็ก

ธนาคารให้บริการด้านสินเชื่อสำหรับลูกค้าธุรกิจขนาดเล็กซึ่งได้แก่ ลูกค้าที่มีวงเงินสินเชื่อรวมไม่เกิน
10 ล้านบาท โดยเป็นลูกค้ารายย่อยทั่วไปที่ต้องการสินเชื่อที่หลากหลาย
ธนาคารจึงให้บริการสินเชื่อกับลูกค้ากลุ่มนี้ให้ตรงกับความต้องการของลูกค้าผ่านสาขาที่กระจายอยู่ทั่วประเทศ
โดยมีลักษณะธุรกรรมและกลุ่มลูกค้าเป้าหมาย ดังนี้

  1) ลูกค้าธุรกิจขนาดเล็ก
  เป็นการให้สินเชื่อกับลูกค้าบุคคลและนิติบุคลที่ประกอบธุรกิจทั้งภาคการผลิต บริการ ค้าส่ง ค้าปลีก
  รวมทั้งนำเข้า-ส่งออก อาทิเช่น เงินกู้เบิกเงินเกินบัญชี (O/D) เงินกู้ประจำ (T/L)
  เงินกู้เพื่อการค้าต่างประเทศ (Trading Finance)
  เพื่อให้ลูกค้านำไปใช้เป็นทุนหมุนเวียนในการดำเนินธุรกิจ และนำไปผลิตสินค้าเพื่อจำหน่ายต่อไป

  2) ลูกค้าบุคคล เป็นการให้สินเชื่อกับบุคคลทั่วไป ทั้งภาคเอกชน ข้าราชการ พนักงานรัฐวิสาหกิจ
  ซึ่งมีเงินเดือนผ่านบัญชีเพื่อนำไปใช้จ่ายเกี่ยวกับการอุปโภคบริโภค อาทิเช่น สินเชื่อธนวัฏ
  สินเชื่ออเนกประสงค์ และสินเชื่อเช่าซื้อสินค้าอุปโภค รถจักรยานยนต์
  ตลอดจนให้สินเชื่อเพื่อที่อยู่อาศัย
  สำหรับซื้อที่ดินพร้อมสิ่งปลูกสร้างหรือซื้อที่ดินเพื่อสร้างสิ่งปลูกสร้างในอนาคต

นอกจากผลิตภัณฑ์ด้านสินเชื่อต่างๆแล้ว
ธนาคารยังให้บริการทางการเงินทุกประเภทให้กับลูกค้าทั้งด้านการรับฝากเงิน
การให้บริการรับชำระค่าสินค้าและบริการต่างๆ อาทิเช่น การจัดทำบัตร ATM บัตร VISA DEBIT
บริการ KTB-Online
รวมทั้งการแนะนำและจำหน่ายผลิตภัณฑ์ของบริษัทในเครือผ่านเครือข่ายสาขาของธนาคารทั่วประเทศที่มีอยู่
ได้แก่การรับประกันชีวิต-อุบัติภัย การจัดทำบัตรเครดิต การเช่าซื้อแบบลีสซิ่ง เป็นต้น
เพื่อเพิ่มความสะดวกให้กับลูกค้าในการมาใช้บริการ

4.  สินเชื่อธุรกิจภาครัฐ

ธนาคารให้บริการแก่หน่วยงานราชการและรัฐวิสาหกิจ ซึ่งเป็นฐานลูกค้ารายใหญ่
โดยบริการให้สินเชื่อและการรับฝากเงิน การให้สินเชื่อรายย่อยแก่ข้าราชการพนักงานรัฐวิสาหกิจ
ตลอดจนการอำนวยความสะดวกในการเป็นตัวกลางรับและจ่ายชำระค่าสินค้าและบริการต่างๆ
ระหว่างภาครัฐกับประชาชนและคู่สัญญา
และการให้ความร่วมมือจัดทำโครงการพิเศษร่วมกับหน่วยงานภาครัฐ
นอกจากนี้ยังดูแลให้การสนับสนุนลูกค้ากลุ่มชุมชนและประชาชนในระดับฐานรากที่เป็นลูกค้ารายย่อย
(Microfinance) ให้สามารถเข้าถึงแหล่งทุนในระบบ
รวมทั้งเสริมสร้างศักยภาพในชุมชนให้มีความเข้มแข็งโดยประสานความร่วมมือในการพัฒนากับองค์กรเครือข่ายต่างๆ
ทั้งภาครัฐ ภาคเอกชน องค์กรพัฒนาเอกชน (NGO) และองค์กรอิสระอื่นๆ

สำหรับการให้บริการการจัดการทางการเงิน (Cash Management)
ธนาคารสร้างความสะดวกในการเป็นตัวกลางรับและจ่ายชำระค่าสินค้าและบริการต่างๆ
ระหว่างหน่วยงานราชการและรัฐวิสาหกิจ กับประชาชนและคู่สัญญา
ซึ่งมีประเภทการให้บริการที่สำคัญๆ ได้แก่ การรับชำระภาษีให้แก่หน่วยงานราชการ เช่น
กรมสรรพากร กรมสรรพสามิต กรมศุลกากร กรุงเทพมหานคร และ อปท.
การรับชำระค่าสาธารณูปโภค การรับชำระเงินสมทบของสำนักงานประกันสังคม
การรับชำระค่าสมัครสอบต่างๆ การรับชำระค่าบริการคลังสินค้า (Cargo e-Payment) ของ
บมจ.การบินไทย การรับชำระค่าบัตรโดยสารภายในประเทศผ่านเครื่อง ATM ของ
บมจ.การบินไทย การจ่ายชำระเงินให้แก่คู่ค้าและเจ้าหนี้ทั่วไป (Outsource Payment) ของ
บมจ.การบินไทย การเติมเงินมือถือ CAT CDMA ผ่านเครื่อง ATM ของ บมจ.กสท.โทรคมนาคม
การใช้ KTB Convenience Cheque ของ บมจ.อสมท. และการสั่งซื้อผลิตภัณฑ์ปิโตรเลียมผ่าน
Mobile (PTT Mobile Service) ของ บมจ.ปตท. อีกทั้งยังมีการใช้บัตรเติมน้ำมัน Fleet
Card เพื่อใช้ชำระค่าสินค้า/ บริการ ณ สถานีบริการน้ำมัน ปตท.
และ/หรือสถานีบริการน้ำมันบางจากทั่วประเทศ ช่วยเพิ่มสภาพคล่องให้หน่วยงาน องค์กร
และนิติบุคล และช่วยลดความเสี่ยงในการจ่ายสำรองเงินสด
นอกจากนี้ยังมีการให้บริการจัดการทางการเงินเพื่อการศึกษาโดยเฉพาะ ได้แก่
การให้บริการบัตรชำระค่าลงทะเบียนการศึกษา (บัตร IPAC)
การรับบริหารจัดการกองทุนเงินให้กู้ยืมเพื่อการศึกษา (กยศ.)

ในปี 2554 ธนาคารได้ร่วมมือกับกระทรวงพลังงานและ บมจ.ปตท.
ในโครงการบัตรเครดิตพลังงาน เพื่อลดภาระค่าครองชีพให้กับผู้ขับรถรับจ้างสาธารณะ
โดยธนาคารออกบัตรเครดิตพลังงานให้แก่ บมจ.ปตท. เพื่อส่งมอบให้กับกลุ่มรถแท็กซี่
รถสามล้อเครื่อง และรถตู้ร่วม ขสมก.ที่ใช้ก๊าซ NGV ณ สถานีบริการก๊าซ NGV
ที่เข้าร่วมโครงการในเขตกรุงเทพฯ และปริมณฑล วงเงินเครดิต 3,000 บาท/คน/เดือน
โครงการ KTB e-port ที่ร่วมกับการท่าเรือแห่งประเทศไทย
เปิดให้ลูกค้าของการท่าเรือแห่งประเทศไทย
สามารถชำระค่าภาระและค่าบริการผ่านระบบอินเทอร์เน็ต
เพื่อช่วยอำนวยความสะดวกให้แก่ลูกค้าที่ใช้บริการกับการท่าเรือแห่งประเทศไทย
รวมถึงโครงการบัตร Easy Pass ที่สามารถเติมเงินผ่านเครื่อง ATM, KTB Online และKTB
Online @ Mobile ที่ธนาคารร่วมกับ การทางพิเศษแห่งประเทศไทย (กทพ.) กระทรวงคมนาคม
สำหรับผู้ที่ใช้ทางด่วน นอกจากนี้แล้วยังมีโครงการสนับสนุนนโยบายของรัฐ ได้แก่
สินเชื่อกองทุนหมู่บ้านและชุมชนเมือง สินเชื่อโครงการแก้ไขหนี้สินภาคประชาชน (หนี้นอกระบบ)
การบริการเคาน์เตอร์แสนสะดวก (Convenience Counter)
เพื่อประชาชนในพื้นที่ห่างไกลและไม่มีสาขาของธนาคาร ระบบบริหารจัดการเงินสหกรณ์ (KTB
Co-op) เพื่อบริการทางการเงินให้กับสมาชิกสหกรณ์ และการพัฒนาองค์กรการเงินต้นแบบ
ในรูปแบบของธนาคารชุมชนท้องถิ่นชนบทต่างๆ โครงการแก้ไขปัญหาหนี้สินของลูกหนี้เกษตร เป็นต้น

5.  สินเชื่อสาขาต่างประเทศ

ธนาคารเปิดให้บริการสาขาต่างประเทศ รวม 7 สาขา ได้แก่ สาขาคุนหมิง สาขามุมไบ
สาขาลอสแองเจลิส สาขาพนมเปญ สาขาย่อยจังหวัดเสียมเรียบ สาขาสิงคโปร์
และสาขานครหลวงเวียงจันทน์ โดยสาขาที่ทำธุรกรรมเต็มรูปแบบ หรือบริการแบบ Retail
Banking มี 4 สาขา ได้แก่ สาขามุมไบ สาขาพนมเปญ สาขาย่อยจังหวัดเสียมเรียบ
และสาขานครหลวงเวียงจันทน์ และบริการแบบ Wholesale Banking มี 3 สาขา ได้แก่
สาขาคุนหมิง สาขาลอสแองเจลิส และสาขาสิงคโปร์

กลุ่มลูกค้าสินเชื่อมี 2 ประเภท ได้แก่

1.  กลุ่มคนไทย ประกอบด้วย หน่วยราชการไทยและผู้ประกอบการไทย

2.  กลุ่มทุนชาวต่างชาติ กระจายตัวใน 5 ประเภทธุรกิจ ได้แก่ ธุรกิจบริการ ธุรกิจพาณิชย์
    ธุรกิจอุตสาหกรรม ธุรกิจก่อสร้าง และธุรกิจโครงการ

สาขาต่างประเทศให้บริการผลิตภัณฑ์ด้านเงินฝาก
และสินเชื่อแก่ลูกค้าเช่นเดียวกับผลิตภัณฑ์ที่ให้บริการลูกค้าสินเชื่อในประเทศ ทั้งนี้
ปฏิบัติงานภายใต้การได้รับอนุญาตและกฎระเบียบของทางการของประเทศที่ตั้ง โดยให้บริการสินเชื่อ
ประเภทต่างๆ ได้แก่

1.  สินเชื่อธุรกิจ (Commercial Loan)

2.  สินเชื่อโครงการขนาดใหญ่ (Project Finance)

3.  สินเชื่อธุรกิจต่างประเทศ (Trade Finance)

ในปี 2554 แม้ว่าภาพรวมของเศรษฐกิจโลกชะลอตัวลง
แต่ปริมาณธุรกิจด้านสินเชื่อของสาขาต่างประเทศยังคงมีโอกาสเติบโตได้
โดยมุ่งเน้นธุรกิจที่ลงทุนในประเทศเพื่อนบ้าน รวมถึงโครงการความร่วมมือระหว่างกัน เช่น
การสนับสนุนโครงการภาครัฐของสปป.ลาว ทั้งนี้
การดำเนินธุรกิจมุ่งเน้นการให้สินเชื่อแก่ธุรกิจที่มีผลการดำเนินงานดี
หรือธุรกิจที่เป็นโครงการของรัฐบาลและมีรายได้ที่แน่นอน

1.  สินเชื่อสถาบันการเงิน

สินเชื่อสถาบันการเงินเป็นการกำกับดูแลและพัฒนาการทำธุรกิจกับลูกค้ากลุ่มสถาบันการเงิน ได้แก่
สถาบันการเงินต่างประเทศ
สาขาและบริษัทในเครือของสถาบันการเงินต่างประเทศที่ทำธุรกิจในประเทศไทย
รวมทั้งสถาบันการเงินในประเทศ สถาบันการเงินเฉพาะกิจ ธุรกิจหลักทรัพย์
บริษัทหลักทรัพย์จัดการกองทุนรวม ธุรกิจประกัน ธุรกิจลีสซิ่ง
โดยสินเชื่อสถาบันการเงินถือเป็นส่วนหนึ่งในธุรกรรมรายการระหว่างธนาคารและตลาดเงิน

ธนาคารพิจารณาวิเคราะห์
ประเมินความเสี่ยงและกำหนดวงเงินรองรับความเสี่ยงเพื่อรองรับการทำธุรกรรม
รวมถึงการกำหนดวงเงินสินเชื่อให้แก่กลุ่มลูกค้าสถาบันการเงิน
ตลอดจนควบคุมและติดตามการทำธุรกรรมที่เกี่ยวข้องกับกลุ่มลูกค้าสถาบันการเงินให้อยู่ภายในกรอบนโยบายของความเสี่ยงที่ธนาคารยอมรับได้
รวมทั้งพัฒนาผลิตภัณฑ์เพื่อสนองความต้องการของลูกค้ากลุ่มสถาบันการเงิน

นอกจากนี้ ธนาคารยังได้ให้บริการการเป็น Settlement Bank
ในการชำระราคาหลักทรัพย์และตราสารอนุพันธ์ระหว่างบริษัทหลักทรัพย์
และบริษัทตัวแทนซื้อขายสัญญาซื้อขายล่วงหน้า กับ บจ. สำนักหักบัญชี (ประเทศไทย) (TCH)
โดยธนาคารติดตามควบคุมดูแลการชำระราคาให้เป็นไปตามข้อกำหนดของ TCH อย่างใกล้ชิด ซึ่ง ณ
31 ธันวาคม 2554
ธนาคารมีบริษัทหลักทรัพย์และบริษัทตัวแทนซื้อขายสัญญาซื้อขายล่วงหน้าที่เป็นสมาชิกใช้บริการ
Settlement Bank เพื่อชำระราคาหลักทรัพย์และตราสารอนุพันธ์จำนวน 12 รายและ 17 ราย
ตามลำดับ

2.  สินเชื่อสำหรับลูกค้าบุคคล

-   ผลิตภัณฑ์สินเชื่อที่อยู่อาศัย

ผลิตภัณฑ์สินเชื่อที่อยู่อาศัย เป็นการให้สินเชื่อเพื่อจัดหาที่อยู่อาศัย โดยมีวัตถุประสงค์หลัก คือ
เพื่อซื้อที่ดินพร้อมสิ่งปลูกสร้าง หรือซื้อที่ดินเพื่อสร้างสิ่งปลูกสร้างหรือเพื่อปรับปรุงต่อเติม หรือ
ซ่อมแซมที่อยู่อาศัย นอกจากนี้ ยังมีผลิตภัณฑ์สินเชื่อสำหรับการอุปโภคบริโภค
โดยมีที่อยู่อาศัยเป็นหลักประกัน ใช้ชื่อว่า “สินเชื่อกรุงไทยเพิ่มสุข” มีวัตถุประสงค์
เพื่อให้ลูกค้านำเงินสินเชื่อไปซื้อเครื่องอุปโภคบริโภค
และชำระค่าเบี้ยประกันชีวิตให้แก่บริษัทประกันชีวิต นอกจากนี้ ธนาคารยังได้นำเสนอผลิตภัณฑ์อื่น ๆ
ของธนาคารและบริษัทในเครือแก่ลูกค้า ในรูปแบบของ Housing Product Package ด้วย เช่น
วงเงินเช่าซื้อสินค้าอุปโภคหรือรถจักรยานยนต์, วงเงินบัตรเครดิต, ประกันอัคคีภัย,
แผนคุ้มครองภาระหนี้เพื่อความมั่นคงในชีวิต, บริการชำระค่าสาธารณูปโภค,
บริการหักบัญชีสาธารณูปโภคโดยอัตโนมัติ, บริการ KTB Online เป็นต้น

กลุ่มลูกค้าของธนาคาร ได้แก่ พนักงานบริษัทเอกชน ผู้ประกอบอาชีพอิสระ, กลุ่มอาชีพพิเศษ,
กลุ่มข้าราชการและพนักงานรัฐวิสาหกิจ, กลุ่มพนักงานธนาคารและบริษัทในเครือ

นอกจากนี้ธนาคารได้จัดกิจกรรมพิเศษ อย่างต่อเนื่อง โดยเข้าร่วมงานมหกรรมที่เกี่ยวกับบ้าน เช่น
มหกรรมบ้านและคอนโด, มหกรรมบ้านโคราช และยังจัดกิจกรรมส่งเสริมการขายเป็นงาน Event
ตามสาขาและสำนักงานเขตทั่วประเทศ

-   ผลิตภัณฑ์สินเชื่อบุคคล

แนวโน้มการแข่งขันในระบบธนาคารพาณิชย์ทวีความรุนแรงมากขึ้นทุกขณะ
โดยเฉพาะในช่วงเศรษฐกิจเริ่มฟื้นตัวไม่ว่าจะเป็นผลกระทบจากปัญหาอุทกภัยครั้งรุนแรงในปลายปี
2554
ธนาคารพาณิชย์มีการให้ความช่วยเหลือลูกค้าที่ประสบอุทกภัยหรือได้รับผลกระทบจากภาวะอุทกภัย
ด้วยการพิจารณาเงื่อนไขพิเศษมากขึ้น และการช่วยเหลือวงเงินสำหรับการฟื้นฟูกิจการ
ธนาคารพาณิชย์มีการนำเสนอผลิตภัณฑ์สินเชื่อบุคคลที่มุ่งเน้นพัฒนาผลิตภัณฑ์ให้สอดคล้องกับกลุ่มตลาดของลูกค้า
โดยมีเป้าหมายให้ลูกค้าได้รับบริการที่รวดเร็วด้วยการใช้เทคโนโลยีที่ทันสมัย

  ธนาคารได้ให้บริการสินเชื่อบุคคลใน 5 ลักษณะ ดังนี้

1)  สินเชื่อกรุงไทยธนวัฏ
    มีลักษณะเป็นวงเงินหมุนเวียนที่มีวัตถุประสงค์ให้ลูกค้าใช้จ่ายในช่วงเวลาที่มีความจำเป็น
    ไม่ใช้ไม่เสียดอกเบี้ย และสามารถชำระคืนเงินต้นได้ตามความต้องการ
    เป็นผลิตภัณฑ์ที่ให้ลูกค้าเกิดความรู้สึกสะดวกสบาย ได้รับความนิยมเพิ่มสูงขึ้นโดยตลอด
    โดยกลุ่มลูกค้าเป้าหมายของธนาคารได้แก่ กลุ่มลูกค้าข้าราชการ
    ลูกจ้างประจำของหน่วยงานราชการ และพนักงานรัฐวิสาหกิจที่รับเงินเดือนผ่านธนาคาร
    รวมทั้งได้ขยายสินเชื่อไปยังกลุ่มลูกค้าบริษัทเอกชนที่มีศักยภาพและมีความมั่นคง

2)  สินเชื่อโครงการเงินกู้อเนกประสงค์ มีลักษณะเป็นวงเงินกู้แบบมีกำหนดระยะเวลา
    มีกลุ่มลูกค้าทั้งบุคลากรหน่วยงานภาครัฐ รัฐวิสาหกิจ และบริษัทเอกชน
    ลักษณะโครงการเงินกู้มีทั้งแบบที่มีเงื่อนไขข้อตกลงให้เป็นสวัสดิการโดยให้หน่วยงานหักเงินเดือนเพื่อชำระหนี้ธนาคาร
    หรือให้จ่ายเงินเดือนผ่านธนาคารจนกว่าผู้กู้จะชำระหนี้เสร็จสิ้น
    และแบบไม่มีข้อตกลงเป็นสินเชื่อสวัสดิการแต่ผู้กู้ต้องรับเงินเดือนผ่านบัญชีเงินฝากที่มีอยู่กับธนาคาร
    โดยมีวัตถุประสงค์ให้ลูกค้าใช้จ่ายในสิ่งที่จำเป็นในการดำรงชีวิตและตามความต้องการของลูกค้า
    เช่น เพื่อซื้อรถยนต์ เพื่อเป็นค่าใช้จ่ายในการศึกษา เป็นต้น ในปี 2554
    ธนาคารได้ให้บริการสินเชื่อโครงการเงินกู้อเนกประสงค์สำหรับข้าราชการบำนาญที่เป็นสมาชิกกองทุนบำเหน็จบำนาญ(กบข.)
    และที่ไม่เป็นสมาชิก กบข.ทั่วประเทศโดยนำสิทธิในบำเหน็จตกทอดไปเป็นหลักประกันการกู้เงิน
    ในตลาดสินเชื่อประเภทนี้ธนาคารเป็นผู้นำตลาดอันดับหนึ่งจากการให้บริการของสถาบันการเงินที่เข้าร่วมโครงการกับกรมบัญชีกลาง
    13 สถาบัน

3)  สินเชื่อกรุงไทย KTB for Fund ( RMF , LTF ) และสินเชื่อกรุงไทย Protect Your
    Life เพื่อชำระค่าหน่วยลงทุน
    และชำระค่าเบี้ยประกันชีวิตของตนเองหรือบุคคลในครอบครัวให้กับบริษัทประกันชีวิต

4)  สินเชื่อโครงการลดภาระดอกเบี้ยหนี้บัตรเครดิต
    และสินเชื่อโครงการลดภาระดอกเบี้ยสินเชื่อส่วนบุคคลของผู้ประกอบการกลุ่ม Non-Bank
    เป็นผลิตภัณฑ์ที่ธนาคารให้เงินกู้แก่ลูกค้าเพื่อนำไปชำระหนี้บัตรเครดิต
    และไถ่ถอนหนี้สินเชื่อส่วนบุคคลที่มีอยู่กับผู้ประกอบการกลุ่ม Non-Bank ตามแต่กรณี
    เพื่อแบ่งเบาภาระดอกเบี้ยสินเชื่อบัตรเครดิตและสินเชื่อบุคคล
    และลูกค้าจะได้รับประโยชน์เสียดอกเบี้ยน้อยลงมีเงินเหลือมากขึ้น
    และเป็นโครงการสินเชื่อที่ได้รับการตอบรับจากลูกค้าเป็นอย่างดี
    โดยธนาคารจะพิจารณาอนุมัติเป็นรายๆ ไป

5)  สินเชื่อกรุงไทยให้เช่าซื้อ เพื่อตอบสนองความต้องการของลูกค้ากลุ่มเป้าหมายที่เป็น
    ข้าราชการ พนักงานรัฐวิสาหกิจ และพนักงานบริษัทเอกชนทั่วไป
    ที่ผ่านบัญชีเงินเดือนกับธนาคาร โดยให้บริการสินเชื่อเช่าซื้อ (Hire Purchase)
    สำหรับสินค้าอุปโภค และรถจักรยานยนต์ ผ่านจุดขายทางสาขาของธนาคารทั่วประเทศ

นอกจากนี้ธนาคารได้ปรับปรุงผลิตภัณฑ์สินเชื่อเพื่อการศึกษาในประเทศเพื่อให้ครอบคลุมกลุ่มนักเรียนหลักสูตรภาคภาษาอังกฤษในทุกระดับการศึกษา
และปรับปรุงผลิตภัณฑ์สินเชื่อเพื่อการศึกษาต่างประเทศให้ครอบคลุมการศึกษาตามโครงการของสถาบันแนะแนวการศึกษาที่เข้าร่วมโครงการกับธนาคาร
รวมถึงธนาคารได้ให้ความช่วยเหลือแก่ลูกค้าที่ประสบอุทกภัย
โดยการให้เงินกู้อัตราดอกเบี้ยต่ำเป็นพิเศษระยะเวลาผ่อนชำระยาวนาน
หรือพักชำระหนี้เพื่อบรรเทาความเดือดร้อนของลูกค้า

1.  ผลิตภัณฑ์และบริการที่ไม่ใช่สินเชื่อ

-   บริการทางการเงิน

ธนาคารมีบริการรับเงินฝากจากลูกค้าทั่วไปทั้งที่เป็นบุคคลธรรมดา,นิติบุคคล, หน่วยงานราชการ,
หน่วยงานรัฐวิสาหกิจ และสถาบันการเงิน โดยแบ่งเป็น เงินฝากออมทรัพย์ เงินฝากกระแสรายวัน
เงินฝากประจำ และ เงินฝาก KTB ZERO TAX (เป็นเงินฝากปลอดภาษี ฝากเท่า ๆ กันทุกเดือน
เป็นระยะเวลา 24 เดือน) ทั้งนี้ ธนาคารให้บริการด้านเงินฝากผ่านสาขา, ช่องทางต่าง ๆ
และอุปกรณ์อิเล็กทรอนิกส์ เช่น เครื่อง ATM, เครื่อง ADM, เครื่องปรับสมุดอัตโนมัติ, Internet
Banking, Mobile Banking, Krung Thai Tele Bank
รวมทั้งการให้บริการเปิดบัญชีเงินฝากประจำผ่าน KTB Online เพื่อความสะดวกของลูกค้า

ในปี 2554 ธนาคารได้ออกผลิตภัณฑ์เงินฝาก และตั๋วแลกเงินกรุงไทย (KTB – B/E) ที่หลากหลาย
เพื่อเป็นทางเลือกในการออมเงินแก่ลูกค้า อาทิ

-   เงินฝากและตั๋วแลกเงิน Love & Luck 18 เดือน ในเทศกาลพิเศษช่วงเทศกาลตรุษจีน

-   เงินฝากและตั๋วแลกเงิน KTB Birthday Bonus 15 เดือน, เงินฝาก KTB Birthday –
    Step Up 11 เดือน , เงินฝากและตั๋วแลกเงิน KTB Birthday 11 เดือน
    ในช่วงวันครบรอบวันเปิดดำเนินการของธนาคาร

-   เงินฝากสำหรับลูกค้าเฉพาะกลุ่ม ได้แก่ ผลิตภัณฑ์เงินฝากกรุงไทยสบายใจวัยเกษียณ
    ระยะเวลาฝาก 60 เดือน ซึ่งเป็นเงินฝากสำหรับผู้อยู่ในวัยเกษียณที่มีอายุ 50 – 70 ปี

-   เงินฝากร่วมกับผลิตภัณฑ์บริษัทในเครือ เช่น KTB – B/E Together อายุ 4 เดือน
    สำหรับผู้ที่ลงทุนในกองทุน LTF ของ บมจ.หลักทรัพย์จัดการกองทุนกรุงไทย (KTAM)

-   เงินฝากและตั๋วแลกเงินพิเศษอื่นๆ เช่น ตั๋วแลกเงิน KTB – B/E 40 วัน, ตั๋วแลกเงิน KTB
    – B/E 4 เดือน , เงินฝากประจำและตั๋วแลกเงิน KTB – B/E 7 เดือน,
    เงินฝากประจำและตั๋วแลกเงิน KTB – B/E 10 เดือน, เงินฝากประจำและตั๋วแลกเงิน KTB
    – B/E 5 เดือน, ตั๋วแลกเงิน KTB – B/E 90 วัน, เงินฝากประจำพิเศษ 2 เดือน
    และตั๋วแลกเงิน KTB – B/E 111 วัน เป็นต้น

-   บริการจัดการทางการเงิน

ธนาคารมุ่งเน้นการบริหารและจัดการด้านการเงินแบบครบวงจร
เพิ่มประสิทธิภาพในการจัดการอย่างคุ้มค่า สะดวกรวดเร็ว ลดเวลาการทำงาน
ลดค่าใช้จ่ายในการบริหาร ซึ่งจะอำนวยความสะดวกในด้านบริการจัดการทางการเงิน ทั้งด้านรับ –
จ่ายเงิน การบริหารสภาพคล่องทางบัญชี และการบริหารข้อมูลทางการเงิน
หรือบริหารบัญชีธนาคารอย่างมีประสิทธิภาพโดยใช้ช่องทางผ่านระบบอิเล็กทรอนิกส์ที่ธนาคารมุ่งมั่นพัฒนาเพื่อความสะดวกและปลอดภัยของผู้ใช้บริการเป็นหลัก
ให้บริการแบบครบวงจรตามความเหมาะสมกับแต่ละกลุ่มกลุ่มของลูกค้า

ธนาคารแบ่งกลุ่มลูกค้า ตามความต้องการของลูกค้า ดังนี้

1)  ลูกค้ากลุ่มราชการ: จากการที่ธนาคารเป็นหน่วยงานรัฐวิสาหกิจ
    การบริการลูกค้ากลุ่มราชการจึงถือได้ว่ามีความสำคัญต่อธนาคารอย่างยิ่ง
    โดยธนาคารได้นำระบบอิเล็กทรอนิกส์เข้าไปให้บริการ
    เพื่อช่วยบริหารจัดการทางด้านการเงินให้กับกลุ่มลูกค้าราชการ
    พร้อมกับการสร้างภาพลักษณ์ในการให้บริการที่ครบวงจรเกี่ยวกับธุรกรรมทางการเงินของธนาคาร
    ให้กับลูกค้ากลุ่มราชการ เช่น กรมสรรพากร กรมศุลกากร กรมสรรพสามิต
    สำนักงานประกันสังคม เป็นต้น

2)  ลูกค้ารัฐวิสาหกิจ:
    จากการแข่งขันในตลาดธนาคารพาณิชย์ในการให้บริการการจัดการทางการเงิน
    ธนาคารจึงพัฒนาผลิตภัณฑ์เพื่อให้สามารถแข่งขัน และรักษาฐานลูกค้าเดิมที่ใช้บริการกับธนาคาร
    โดยให้บริการและคำแนะนำในลักษณะเป็นที่ปรึกษาทางการเงินให้กับรัฐวิสาหกิจต่างๆ เช่น
    การบิน/ขนส่ง, สาธารณูปโภค/การสื่อสาร, พลังงาน และการเกษตร

3)  กลุ่มลูกค้าสถาบันการเงิน: สำหรับกลุ่มลูกค้าสถาบันการเงินใช้บริการกับธนาคาร
    ธนาคารมีแผนที่จะเพิ่มการบริการทางการเงินให้สอดคล้องกับธุรกิจในปัจจุบัน
    พร้อมทั้งกระตุ้นและส่งเสริมการใช้บริการเดิมเพื่อให้เกิดธุรกรรมเพิ่มขึ้น
    รวมถึงพยายามขยายฐานกลุ่มลูกค้าสถาบันการเงินที่ยังไม่เคยเปิดใช้บริการกับธนาคาร ดังเช่น
    ธนาคารในประเทศ/ธนาคารต่างประเทศ และ ธุรกิจ Non-Bank เช่น บริษัทหลักทรัพย์
    บริษัทเงินทุน บริษัทเช่าซื้อ บริษัทประกันชีวิต บริษัทประกันวินาศภัย

4)  กลุ่มลูกค้าเอกชนขนาดใหญ่: ธนาคารมีแผนที่จะเพิ่มลูกค้าเอกชนขนาดใหญ่รายใหม่เพิ่มขึ้น
    ทั้งนี้โดยพัฒนาระบบงานอิเล็กทรอนิกส์เพื่อให้สอดคล้องกับแต่ละกลุ่มของธุรกิจ

5)  กลุ่มลูกค้าธุรกิจขนาดกลาง และลูกค้าเครือข่าย: ธนาคารมีหน่วยงานที่ดูแลกลุ่ม
    ผู้ประกอบการธุรกิจขนาดเล็ก กระจายอยู่ทั่วทุกภูมิภาค
    โดยได้เตรียมความพร้อมให้เจ้าหน้าที่ดูแลลูกค้าและพนักงานขายในสำนักงานธุรกิจ
    สำนักงานเขต และสาขา
    สามารถนำเสนอการให้บริการจัดการทางการเงินจนกระทั่งสามารถปิดการขายได้

ในด้านบริการนั้น ธนาคารได้มุ่งเน้นกระบวนการให้บริการแก่ลูกค้าที่ง่าย รวดเร็วและถูกต้อง
ตลอดจนไปถึงการมีช่องทางต่างๆ เช่น Call Center เพื่อให้ลูกค้าสามารถติดต่อสอบถามได้ทุกวัน
24 ชั่วโมง ในด้านต่างๆ เช่น ด้านผลิตภัณฑ์, การใช้บริการธนาคาร,
การแจ้งปัญหาและอุปสรรคที่เกิดขึ้นเพื่อที่ทางธนาคารจะได้แก้ไขได้ทันท่วงที

ธนาคารพัฒนาผลิตภัณฑ์บริการจัดการทางการเงินที่หลากหลายเพื่อให้สอดคล้องกับความต้องการทางการเงินในทุกช่องทางของการเติบโตทางธุรกิจ
เพื่อเพิ่มขีดความสามารถการจัดการด้านการเงินให้เกิดประสิทธิภาพสูงสุดและการบริหารธุรกิจเป็นไปอย่างคล่องตัวและครบวงจร
อีกทั้ง
ได้ขยายผลิตภัณฑ์ของธนาคารเพื่อตอบสนองความต้องการของลูกค้าอย่างต่อเนื่องผลิตภัณฑ์บริการจัดการทางการเงินประกอบด้วย
ดังนี้

1.  บริการชำระเงิน - เพื่ออำนวยความสะดวกบริการเรียกเก็บเงินค่าสินค้าและค่าบริการ
    จากลูกค้าด้วยมาตรฐานการดำเนินงานอย่างมีประสิทธิภาพ

2.  บริการเรียกเก็บเงิน –
    เพื่ออำนวยความสะดวกในการชำระเงินให้คู่ค้าทั้งแบบจ่ายชำระด้วยเช็คหรือเงินสด
    โดยการชำระเงินเกิดขึ้นจริงด้วยรายงานการชำระเงินไม่ว่าลูกค้าจะมีบัญชีอยู่ที่ธนาคารใด

3.  บริการด้านบริหารสภาพคล่อง - เพื่อให้บริการโอนเงินอัตโนมัติ
    เชื่อมโยงบัญชีเข้าด้วยกันเพื่อในการสร้างประโยชน์สูงสุดจากบัญชีที่มีรายรับจากดอกเบี้ยและเสริมสภาพคล่องให้กับบัญชีที่มีรายจ่าย

4.  บริการด้านข้อมูล - เพื่อติดตามและตรวจสอบสถานะทางบัญชีของลูกค้าผ่านระบบOnline
    ได้อย่างสะดวกและรวดเร็ว

ในปี 2554 ธนาคารได้นำเสนอผลิตภัณฑ์ใหม่ อาทิ บริการ eBPP (e-Bill Presentment and
Payment) เป็นการพัฒนาระบบการส่งใบแจ้งหนี้และการชำระเงินผ่านระบบงาน KTB Corporate
Banking ของธนาคาร (Bill Presentment) ให้แก่กลุ่มลูกค้าผู้จำหน่ายรถยนต์

-   บริการการค้าระหว่างประเทศ

กลุ่มลูกค้าที่ใช้บริการด้านการค้าต่างประเทศ แบ่งเป็น 2 กลุ่ม ได้แก่ ลูกค้าที่เป็นผู้นำเข้า
และลูกค้าที่เป็นผู้ส่งออก ซึ่งลูกค้า 2 กลุ่มดังกล่าวมีการดำเนินธุรกิจต่าง ๆ สามารถจำแนกได้ 5
ประเภท คือ ธุรกิจโครงการ ธุรกิจอุตสาหกรรม ธุรกิจการเกษตร ธุรกิจพาณิชยกรรม
และธุรกิจบริการ ให้บริการโดยทีมงานมืออาชีพ และระบบ IT ที่ทันสมัยระดับมาตรฐานสากล
สามารถให้บริการสนับสนุนการดำเนินธุรกิจของลูกค้า
เพื่อให้ลูกค้าสะดวกในการทำธุรกรรมกับธนาคาร
รวมทั้งการให้คำแนะนำเกี่ยวกับการจัดเตรียมเอกสารการค้า กฎระเบียบที่เกี่ยวข้อง
อัตราแลกเปลี่ยน และความเสี่ยงที่อาจจะเกิดขึ้น
โดยธนาคารมีการรับรองคุณภาพและรับประกันระยะเวลาในการให้บริการ (SLA)
มาใช้ในการให้บริการลูกค้า และยังมีการเพิ่มช่องทางการให้บริการผ่าน Internet
ซึ่งการให้บริการดังกล่าวได้สร้างความพึงพอใจให้แก่ลูกค้ามากยิ่งขึ้น

สำหรับลูกค้ากลุ่มของธนาคาร คือ กลุ่มธุรกิจขนาดใหญ่ กลุ่มธุรกิจขนาดกลาง (SMEs)
และองค์กรภาครัฐ ผลิตภัณฑ์และบริการของธนาคารแบ่งออกเป็นประเภทต่าง ๆ ดังนี้

  1) ผลิตภัณฑ์และบริการด้านการนำเข้า ได้แก่ บริการเปิดและแก้ไข L/C, บริการเปิดและแก้ไข
  L/C ผ่าน Internet (e-L/C), สินเชื่อเพื่อการนำเข้า,
  บริการออกหนังสือค้ำประกันการรับสินค้า (S/G),
  บริการสลักหลังใบสั่งปล่อยสินค้าขนส่งทางอากาศ (D/O), บริการตั๋วเรียกเก็บสินค้าเข้า,
  บริการขายเงินตราต่างประเทศล่วงหน้า

2) ผลิตภัณฑ์และบริการด้านการส่งออก ได้แก่ บริการรับแจ้งการเปิดและแก้ไข L/C,
บริการแจ้งการเปิดและแก้ไข L/C ผ่าน Internet (e-Advice), โอน L/C, การยืนยัน L/C,
โอนสิทธิการชำระเงินตาม L/C, บริการรับซื้อตั๋วตามสินค้าออกตาม L/C,
บริการรับซื้อตั๋วตามสินค้าออกตาม L/C แบบไล่เบี้ยไม่ได้ (without recourse),
บริการรับซื้อตั๋วเรียกเก็บสินค้าออก, บริการเรียกเก็บเงินตามตั๋วสินค้าออก,
สินเชื่อเพื่อการส่งออก, บริการให้ลูกค้ายื่นเอกสารส่งออกผ่าน Internet (e-Export Bills),
บริการซื้อเงินตราต่างประเทศล่วงหน้า

3) ผลิตภัณฑ์และบริการด้านหนังสือค้ำประกันต่างประเทศ ได้แก่
บริการแจ้งการเปิด/แก้ไข/ยกเลิกหนังสือค้ำประกัน หรือ Standby L/C
จากธนาคารตัวแทนในต่างประเทศต่อผู้รับประโยชน์ในประเทศไทย,
บริการออก/แก้ไข/ยกเลิกหนังสือค้ำประกัน หรือ Standby L/C
ตามคำขอของธนาคารตัวแทนในต่างประเทศต่อผู้รับประโยชน์ในประเทศไทย
(หลักประกันธนาคารต่างประเทศ), บริการออก/แก้ไข/ยกเลิกหนังสือค้ำประกัน หรือ Standby
L/C ไปยังผู้รับประโยชน์ในต่างประเทศตามคำขอของลูกค้า

สำหรับช่องทางการให้บริการนั้น ลูกค้าสามารถรับบริการได้ที่ศูนย์ธุรกิจต่างประเทศทั้ง 20 ศูนย์
ในวันและเวลาทำการ ซึ่งในอนาคตธนาคารได้ขยายช่องทาง
และเครือข่ายให้บริการด้านการค้าต่างประเทศด้วยการพัฒนาระบบ Trade Front-End
เพิ่มศูนย์ธุรกิจต่างประเทศ และ Trade Service Specialist

ธนาคารให้บริการลูกค้าเป็นแบบรวมศูนย์ (Hub-Spoke) อย่างเต็มรูปแบบ
สามารถเข้าถึงลูกค้าได้รวดเร็ว และมีประสิทธิภาพมากที่สุด
พร้อมทั้งยังเพิ่มความพึงพอใจในการบริการด้วยมาตรฐานการรับประกันคุณภาพการให้บริการ (SLA)
นอกจากนี้ ในปี 2554 ธนาคารเป็นธนาคารแห่งแรกที่ได้รับประกาศนียบัตรรับรองมาตรฐาน ISO
27001 สำหรับระบบ Trade Finance System (TFS) ของธนาคาร
เพื่อแสดงออกถึงความมุ่งมั่นของธนาคารที่ให้ความสำคัญกับการบริหารความมั่นคงปลอดภัยระบบข้อมูลสารสนเทศ
ซึ่งการรับรองมาตรฐานดังกล่าวเป็นที่ยอมรับในระดับสากล

-   บริการเงินโอนระหว่างประเทศ

กลุ่มลูกค้า มี 3 ประเภท ได้แก่ บุคคลธรรมดา นิติบุคคล ภาครัฐและรัฐวิสาหกิจ

กลุ่มผลิตภัณฑ์ มี 2 ประเภท ประกอบไปด้วย

  1) การโอนเงินต่างประเทศขาเข้า (Inward Remittance) หมายถึง
  การที่ธนาคารให้บริการรับเงินโอนจากต่างประเทศเพื่อจ่ายให้กับผู้รับประโยชน์ในประเทศไทย
  หรือจ่ายต่อให้สาขาของธนาคารในต่างประเทศเพื่อผู้รับประโยชน์ในประเทศใกล้เคียง

  นอกจากนี้ ธนาคารมีการให้บริการโอนเงินเข้าจากต่างประเทศทาง SWIFT และบริการ แจ้ง
  Advice การโอนเงินเข้าจากต่างประเทศทาง e-Mail (e-Advice)
  เป็นบริการพิเศษที่จะช่วยให้ลูกค้าทราบว่ามีเงินโอนเข้าจากต่างประเทศ (Pre Advice)
  และยังมีการแจ้งยืนยันการเข้าบัญชีให้กับลูกค้าอีกครั้งหนึ่งหลังจากที่ธนาคารได้นำเงินเข้าบัญชีแล้ว
  (Confirm Credit Advice)

  2) การโอนเงินต่างประเทศขาออก (Outward Remittance) หมายถึง
  การที่ธนาคารให้บริการโอนเงินไปต่างประเทศตามวัตถุประสงค์ของลูกค้า
  เพื่อผู้รับประโยชน์ในต่างประเทศ เช่น โอนเงินให้บุตรหลานที่ศึกษาอยู่ในต่างประเทศ
  โอนเงินชำระค่าใช้จ่ายต่าง ๆ ดอกเบี้ยเงินกู้ และค่าสินค้า เป็นต้น

  นอกจากนี้ ธนาคารมีการให้บริการโอนเงินออกไปต่างประเทศทาง SWIFT, Internet
  (e-Payment) และบริการ แจ้ง Advice การโอนเงินออกไปต่างประเทศทาง e-Mail
  (e-Advice) เป็นบริการพิเศษที่จะยืนยันการหักบัญชีลูกค้าแล้ว
  ซึ่งจะแจ้งรายละเอียดการโอนเงินไปต่างประเทศ
  เพื่อใช้เป็นหลักฐานว่าธนาคารได้ดำเนินการหักบัญชีและได้ทำการส่งเงินไปต่างประเทศเรียบร้อยแล้ว
  (Confirm Debit Advice)

-   ผลิตภัณฑ์ธุรกิจบริหารเงิน

กลุ่มลูกค้าเป้าหมายหลักสำหรับผลิตภัณฑ์ธุรกิจบริหารเงินของธนาคาร จำแนกได้ 3 กลุ่ม ได้แก่
กลุ่มลูกค้าเอกชน กลุ่มลูกค้าหน่วยงานราชการรัฐวิสาหกิจ และกลุ่มลูกค้าสถาบันการเงิน
โดยธนาคารมีกระบวนการวิเคราะห์ความเหมาะสมของลูกค้าก่อนเสนอขายธุรกรรมด้านอนุพันธ์ทางการเงิน
(Client Suitability)
ตามข้อกำหนดของธปท.เพื่อให้แน่ใจว่าธุรกรรมอนุพันธ์ที่ธนาคารเสนอมีความเหมาะสมกับความต้องการของลูกค้า
และลูกค้ามีความเข้าใจธุรกรรมและความเสี่ยงที่เกี่ยวข้อง

กลุ่มผลิตภัณฑ์ธุรกิจบริหารเงินที่ธนาคารเสนอให้บริการได้แก่
บริการธุรกรรมด้านซื้อขายเงินตราต่างประเทศทันที และล่วงหน้า
บริการอนุพันธ์ทางการเงินเพื่อป้องกันความเสี่ยงด้านอัตราแลกเปลี่ยนและด้านอัตราดอกเบี้ย
ทั้งระยะสั้นและระยะยาว เช่น ธุรกรรม Currency Option, ธุรกรรม Forward Rate
Agreement (FRA), ธุรกรรม Interest Rate Swap (IRS), ธุรกรรม Cross Currency
Interest Rate Swap (CIRS), ธุรกรรม Interest Rate Option (Cap, Floor)
รวมถึงให้คำปรึกษาทางการเงินให้กับลูกค้าและเสนออนุพันธ์ทางการเงินที่เหมาะสมแก่ลูกค้าแต่ละราย
และ บริการด้านตั๋วแลกเงิน เป็นต้น

ในช่วงปลายปี 2553 ต่อเนื่องถึงปี 2554
ธนาคารได้เริ่มนำเสนอผลิตภัณฑ์เพื่อป้องกันความเสี่ยงด้านราคาสินค้าโภคภัณฑ์ (Commodity
Hedging) สำหรับลูกค้าที่ทำธุรกิจที่เกี่ยวข้องกับราคาสินค้าโภคภัณฑ์ ไม่ว่าจะเป็นการจัดซื้อวัตถุดิบ
หรือเป็นผู้ผลิตที่ต้องการป้องกันความเสี่ยงด้านราคาขายสินค้า
โดยธนาคารสามารถนำเสนอธุรกรรมป้องกันความเสี่ยงด้านราคาสินค้าโภคภัณฑ์ได้หลากหลายประเภทตามความต้องการของลูกค้า
เช่น น้ำตาล, ยางพารา, น้ำมัน, ทอง, ทองแดง, กากถั่วเหลือง, ฝ้าย, อะลูมิเนียม เป็นต้น

-   บริการธุรกิจปริวรรต

ธนาคารมีบริการด้านปริวรรตเงินตราต่างประเทศ
ซึ่งให้บริการและให้คำปรึกษาครอบคลุมทุกวัตถุประสงค์ตามความต้องการของลูกค้า ทั้งด้านธุรกิจ
การลงทุน การทำงาน การศึกษา และการท่องเที่ยว โดยมีลักษณะผลิตภัณฑ์ที่หลากหลาย ดังนี้

1)  บริการรับซื้อ - ขายธนบัตรต่างประเทศสกุลเงินต่าง ๆ จำนวน 36 สกุลเงิน
    ซึ่งลูกค้าสามารถเลือกใช้บริการได้ที่ สำนักงานใหญ่ สาขา และ จุดบริการแลกเปลี่ยนเงินต่าง
    ๆ และรถ KTB on the Move

  2) บริการขายดราฟต์ต่างประเทศสกุลเงินต่าง ๆ เพื่อนำไปชำระค่าสินค้า การศึกษา
  หรือบริการในต่างประเทศ

3.  บริการรับซื้อตั๋วเงินต่างประเทศ ได้แก่ ธนาณัติ (Money Order), เช็ค/ดราฟต์,
    เช็คเดินทาง ฯลฯ

4.  บริการเรียกเก็บตั๋วเงินต่างประเทศ โดยผ่านตัวแทนของธนาคารในต่างประเทศซึ่งมีอยู่ทั่วโลก
    เพื่อจ่ายเงินให้ลูกค้าตามที่ลูกค้ามีคำสั่งเรียกเก็บต่อไป

5.  บริการบัญชีเงินฝากต่างประเทศ โดยให้บริการเปิดบัญชีเงินฝากเงินตราต่างประเทศรวม 10
    สกุลเงิน ได้แก่ ดอลลาร์ออสเตรเลีย, ดอลลาร์นิวซีแลนด์, ดอลลาร์สหรัฐ, ยูโร,
    ปอนด์สเตอร์ลิง, เยนญี่ปุ่น, ดอลลาร์สิงคโปร์, ฟรังค์สวิส ,ดอลลาร์ฮ่องกง และ
    ดอลลาร์แคนาเดียน โดยแบ่งประเภทบัญชีเงินฝากออกเป็น เงินฝากกระแสรายวัน,
    เงินฝากออมทรัพย์ และเงินฝากประจำ

6.  บริการโอนเงินด่วนระหว่างประเทศผ่านระบบ CMT (Coinstar Money Transfer) และ
    XM (Xpress Money Transfer) สำหรับลูกค้าที่ต้องการโอนเงินจำนวนไม่มาก สะดวก
    รวดเร็ว ปลอดภัย ถึงมือผู้รับภายใน 5 นาที โดยไม่ต้องมีบัญชีกับธนาคาร

บริการพิเศษด้านอื่น ๆ ได้แก่
การอำนวยความสะดวกให้กับลูกค้าโดยมีบริการจัดส่งเอกสารเกี่ยวกับธุรกิจปริวรรตต่างๆ ณ
ที่ทำการลูกค้า, บริการให้คำปรึกษา
แนะนำธุรกรรมทางการเงินที่เหมาะสมกับผู้ที่ต้องเดินทางไปต่างประเทศ

บริการด้านธุรกิจปริวรรต สามารถแบ่งตามกลุ่มลูกค้าได้ 6 ประเภท ดังนี้

  1) กลุ่มการค้าชายแดน กับประเทศที่มีอาณาเขตติดพรมแดนไทย ให้บริการด้านรับซื้อ –
  ขายธนบัตรต่างประเทศ และเงินโอนต่างประเทศ

2) กลุ่มราชการ กระทรวง กรม เช่น การให้บริการรับซื้อ – ขายธนบัตรต่างประเทศ
ดราฟต์ต่างประเทศ เงินฝากต่างประเทศ และโอนเงินต่างประเทศแก่ กระทรวงพาณิชย์
กรมส่งเสริมการส่งออก เป็นต้น

  3) กลุ่มรัฐวิสาหกิจ เช่น การให้บริการด้านรับซื้อ – ขายธนบัตรต่างประเทศ
  ดราฟต์ต่างประเทศ เงินฝากต่างประเทศ และโอนเงินต่างประเทศแก่ การบินไทย ปตท.
  การท่องเที่ยวแห่งประเทศไทย

  4) กลุ่มธุรกิจท่องเที่ยว และโรงแรม เช่น การให้บริการรับซื้อ – ขายธนบัตรต่างประเทศ
  รับซื้อเช็คเดินทางแก่ บริษัทที่ได้รับสัมปทานการเดินเรือรบอเมริกันที่เข้าเทียบท่าในประเทศไทย

  5) กลุ่มธุรกิจการศึกษา ธนาคารให้บริการด้านการขายธนบัตรต่างประเทศ เงินโอนต่างประเทศ
  ดราฟต์ต่างประเทศ

6)  กลุ่มธุรกิจที่มีการติดต่อกับต่างประเทศ เช่น การให้บริการด้านเงินโอนต่างประเทศ
    ขายดราฟต์ต่างประเทศ ธนบัตรต่างประเทศ บัญชีเงินฝากต่างประเทศแก่ บริษัทเดินเรือ
    บริษัทนำเข้า/ส่งออก บริษัทในเครือ บง. บลจ. และบริษัทประกันภัย เป็นต้น

ทั้งนี้
หลักเกณฑ์การทำธุรกรรมเงินตราต่างประเทศที่เปลี่ยนไปตามประกาศของธนาคารแห่งประเทศไทย
เช่น วัตถุประสงค์ในการโอนเงิน การรายงานการทำธุรกรรมเงินตราต่างประเทศ
การส่งเงินไปลงทุนในต่างประเทศ การฝากเงินตราต่างประเทศ
ทำให้ธนาคารมีความคล่องตัวในการปฏิบัติงานมากขึ้น
และลูกค้าเพิ่มการทำธุรกรรมด้านเงินตราต่างประเทศผ่านธนาคารมากขึ้น

-   ผลิตภัณฑ์ธุรกิจวาณิชธนกิจ

ธนาคารเป็นผู้ให้บริการด้านงานจัดจำหน่ายและรับประกันการจัดจำหน่ายตราสารหนี้ (Arranging
และ Underwriting) ให้แก่ลูกค้า ทั้งภาคเอกชนและหน่ายงานภาครัฐ
ที่มีความประสงค์ที่จะระดมทุนด้วยการออกตราสารหนี้
โดยธนาคารจะทำหน้าที่เป็นสื่อกลางระหว่างผู้ต้องการเงินทุน (ผู้ออกตราสารหนี้หรือผู้ระดมทุน)
และนักลงทุนที่ต้องการลงทุนโดยธนาคารอาจเสนอเข้าเป็นผู้รับประกันการจัดจำหน่ายตราสารหนี้แต่เพียงผู้เดียว
หรือเป็นผู้ดำเนินการจัดหาสถาบันการเงินอื่นที่สนใจเข้าร่วมกับธนาคารในการจัดจำหน่าย
เพื่อให้การจัดจำหน่ายตราสารหนี้แต่ละครั้งบรรลุวัตถุประสงค์ของผู้ออกตราสารหนี้
ไม่ว่าจะเป็นการจัดจำหน่ายในวงจำกัดให้กับนักลงทุนสถาบันและ/หรือ นักลงทุนรายใหญ่ (Private
Placement) หรือการจำหน่ายให้กับนักลงทุนรายย่อย (Public Offering)
ผ่านเครือข่ายสาขาของธนาคาร
ซึ่งสามารถกระจายหลักทรัพย์ไปสู่นักลงทุนรายย่อยได้อย่างกว้างขวาง
โดยธนาคารได้มีการพัฒนาระบบเทคโนโลยีสารสนเทศเพื่อสนับสนุนและอำนวยความสะดวกในการจองซื้อผ่านสาขาของธนาคารทั่วประเทศ

ในปี 2554 ที่ผ่านมา
ธนาคารเป็นผู้จัดจำหน่ายและเป็นผู้รับประกันการจัดจำหน่ายตราสารหนี้ภาคเอกชนที่มีอันดับความน่าเชื่อถือระหว่าง
BB+ ถึง AAA ในรูปของสกุลเงินบาท ทั้งระยะสั้นและระยะยาว
ให้แก่ผู้ออกตราสารหนี้ที่เป็นบริษัทในประเทศและต่างประเทศ
โดยตราสารหนี้สำหรับผู้ออกที่เป็นบริษัทในประเทศ อาทิ หุ้นกู้ของ บมจ.กรุงเทพดุสิตเวชการ
บมจ.บ้านปู บมจ.ปูนซีเมนต์ไทย บมจ.เนชั่นแนล เพาเวอร์ ซัพพลาย และ บมจ.โกลว์ พลังงาน
ในส่วนของตราสารหนี้สำหรับผู้ออกที่เป็นบริษัทในต่างประเทศที่จำหน่ายในประเทศนั้น
ธนาคารได้เป็นผู้จัดการการจัดจำหน่ายและผู้รับประกันการจัดจำหน่ายให้แก่หุ้นกู้ของ ไอเอ็นจี แบงค์
เอ็น.วี. ธนาคารเพื่อการพัฒนาเกาหลี และธนาคารเครดิต อะกริกอล
คอร์ปอเรทแอนด์อินเวสเมนท์แบงก์
นอกจากนี้ธนาคารยังเป็นตัวแทนจำหน่ายตราสารหนี้ให้แก่หน่วยงานภาครัฐ ได้แก่
พันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อ
(พันธบัตรชดเชยเงินเฟ้อ)
ซึ่งนับเป็นครั้งแรกของประเทศไทยที่มีการจำหน่ายพันธบัตรประเภทชดเชยเงินเฟ้อ

กลุ่มลูกค้าเป้าหมายของธนาคารคือกลุ่มผู้ต้องการระดมทุน
ซึ่งเป็นเป้าหมายสำหรับการเสนอตัวเป็นผู้จัดจำหน่ายหรือผู้รับประกันการจัดจำหน่ายตราสารหนี้
โดยการบริการจะแบ่งออกเป็น 2 ประเภท ได้แก่
กลุ่มลูกค้าหน่วยงานภาครัฐและหน่วยงานรัฐวิสาหกิจ และกลุ่มลูกค้าสถาบัน (Corporate
Clients) โดยลักษณะการให้บริการต่อกลุ่มลูกค้าเป้าหมายทั้ง 2 ประเภท
ธนาคารจะทำการวิเคราะห์ภาพรวม สถานะทางการเงิน ผลการดำเนินงาน
และความต้องการเงินทุน
และนำเสนอแนวทางการระดมทุนที่เหมาะสมกับความต้องการและสภาพของกลุ่มลูกค้า
รวมทั้งเป็นตัวแทนในการจัดการออกตราสารหนี้ให้กับลูกค้าเป้าหมายของธนาคารให้ได้รับต้นทุนที่เหมาะสมที่สุดในภาวะตลาดขณะนั้น
ด้วยวิธีการที่ถูกต้องและโปร่งใส เพื่อให้เกิดผลสำเร็จสูงสุดในการออกตราสารหนี้

นอกจากนี้ ด้วยความต้องการของลูกค้าที่หลากหลายและเปลี่ยนไป
งานธุรกิจวาณิชธนกิจของธนาคารจึงได้เริ่มให้บริการการเป็นที่ปรึกษาทางการเงินให้แก่ลูกค้า อาทิ
จัดโครงสร้างทางการเงินเพื่อเพิ่มมูลค่าให้แก่กิจการ การจัดหาเงินทุน การจัดอันดับความน่าเชื่อถือ
รวมถึงการแนะนำแผนงานที่เหมาะสมกับสภาวะการแข่งขันในอุตสาหกรรม ทิศทางดอกเบี้ย
อัตราแลกเปลี่ยน และภาวะทางเศรษฐกิจภายในประเทศและต่างประเทศ
ให้สามารถตอบสนองความต้องการของลูกค้าได้
โดยผ่านผลิตภัณฑ์ทางการเงินที่ธนาคารและบริษัทในเครือให้บริการอยู่

-   บริการธนบดีธนกิจ (Wealth Management)

ธนาคารได้เสนอบริการกรุงไทยธนบดี หรือ บริการที่ปรึกษาวางแผนการเงินส่วนบุคคล
ซึ่งเกิดจากความใส่ใจของธนาคารที่จะช่วยให้ลูกค้ามีความมั่นคงทางด้านการเงิน
ด้วยการให้คำปรึกษาแนะนำด้านการออมการลงทุนที่สอดคล้องกับความต้องการของลูกค้าพร้อมเตรียมบุคลากรของสาขาซึ่งมีประสบการณ์สูงและผ่านการอบรมหลักสูตรวางแผนการเงินจากตลาดหลักทรัพย์ฯ
เพื่อทำหน้าที่เป็น Wealth Manager
ซึ่งสามารถให้คำปรึกษาแนะนำผลิตภัณฑ์ทางการเงินที่สอดคล้องกับความต้องการของลูกค้าได้อย่างมืออาชีพ

บริการกรุงไทยธนบดีแบ่งออกเป็น 3 ลักษณะ ดังนี้

1)  บริการวางแผนการเงินเพื่อบรรลุเป้าหมาย (Financial Planning) เช่น
    วางแผนการเงินเพื่อศึกษาต่อ

  วางแผนการเงินเพื่อวัยเกษียณ และ วางแผนการเงินเพื่อประหยัดภาษี

  2) บริการตรวจสุขภาพทางการเงิน (Financial Health Check-Up):
  เป็นการวิเคราะห์สุขภาพทางการเงินในด้านต่างๆ เช่น วิเคราะห์สภาพคล่อง
  วิเคราะห์ภาระหนี้สิน
  และวิเคราะห์การออมการลงทุนรวมทั้งให้คำแนะนำที่เป็นประโยชน์สำหรับการวางแผนดำเนินชีวิต

3)  บริการจัดพอร์ตการลงทุน (Asset Allocation) :
    เป็นการออกแบบพอร์ตการลงทุนที่เหมาะสมกับลักษณะการลงทุนของแต่ละบุคคล
    เพื่อให้ได้รับผลตอบแทนตามเป้าหมายที่ต้องการ ภายใต้ความเสี่ยงที่ยอมรับได้

ลูกค้าสามารถใช้บริการ วางแผนการเงินด้วยตนเองทางเว็บไซต์ www.wm.ktb.co.th นอกจากนี้
ธนาคารได้เปิด KTB Precious Corner
เพื่ออำนวยความสะดวกสำหรับลูกค้าที่ต้องการคำปรึกษาแนะนำการลงทุนอย่างครบวงจร ณ
สาขาเซ็นทรัลลาดพร้าว และสาขาเซ็นทรัลพระรามเก้า
โดยนัดหมายล่วงหน้ากับสาขาดังกล่าวก่อนใช้บริการ

  ลูกค้าเป้าหมายของบริการกรุงไทยธนบดีมี 2 กลุ่ม ได้แก่

1)  ลูกค้าที่มีสินทรัพย์ลงทุนตั้งแต่ 1 ถึง 10 ล้านบาท (KTB Precious)
    เน้นการให้บริการวางแผนการเงินเพื่อบรรลุเป้าหมายในทุกช่วงชีวิต เช่น
    วางแผนการเงินเพื่อประหยัดภาษี วางแผนการเงินเพื่อวัยเกษียณ
    วางแผนการเงินเพื่อการศึกษา รวมทั้งการให้บริการตรวจสุขภาพทางการเงิน

2)  ลูกค้าที่มีสินทรัพย์ลงทุนมากกว่า 10 ล้านบาท (KTB Precious Plus)
    เป็นกลุ่มลูกค้าที่ได้รับเอกสิทธิ์จากบัตร KTB Precious Plus โดยมี Wealth Manager
    ที่ปรึกษาการเงินส่วนบุคคล ดูแลแนะนำการลงทุน รวมถึงสิทธิพิเศษ อาทิ
    ยกเว้นค่าธรรมเนียมการให้บริการตามที่ธนาคารกำหนด การร่วมกิจกรรมพิเศษ (Exclusive
    Event and Seminar) และสิทธิพิเศษอื่นๆ อีกมากมาย
    โดยสอบถามข้อมูลเพิ่มเติมได้ที่ฝ่ายธนบดีธนกิจ 0-2208-3065-68, 3071-77

-   บริการด้านบัตรของธนาคาร ปัจจุบันแบ่งเป็น 4 ประเภทการบริการ ประกอบด้วย

    1.  บริการด้านบัตรเอทีเอ็ม (KTB ATM) เพื่ออำนวยความสะดวกในการเบิกถอนเงินสด

เป็นบริการที่เพิ่มความคล่องตัว และ อิสรภาพในการเบิกถอนเงินสดไม่ว่าจะถอน โอน
หรือชำระค่าใช้จ่ายต่างๆ ผ่านเครื่อง ATM ได้ทันที ตลอดเวลา
โดยไม่ต้องเดินทางไปที่สาขาของธนาคาร พร้อมกันนี้ธนาคารยังเพิ่มความสะดวกให้กับลูกค้า
โดยขยายบริการเพื่อรับชำระด้วยบัตร ATM ผ่านเครื่อง EDC ในเครือข่ายของธนาคารกรุงไทย

กลุ่มผลิตภัณฑ์บัตรเอทีเอ็ม (KTB ATM) แบ่งเป็น 4 ประเภท ดังนี้

  1) บัตร เอทีเอ็ม เคทีบี คลาสสิก (KTB ATM Classic)
  เป็นบัตรมาตรฐานเพื่อการเบิกถอนเงินสด โดยมีการออก บัตรรูปแบบต่างๆ

  2) บัตร เอทีเอ็ม เคทีบี โกลด์ (KTB ATM Gold) เป็นบัตรที่มี
  ความคุ้มครองประกันอุบัติเหตุส่วนบุคคลด้วยวงเงิน 100,000 บาท

  3) บัตร เอทีเอ็ม สถาบัน/องค์กร (KTB IPAC ATM)
  เป็นบัตรที่ออกร่วมกับสถาบัน/องค์กรต่างๆ เพื่อใช้เป็นบัตรประจำตัวร่วมกับบัตร เอทีเอ็ม
  โดยแบ่งเป็นบัตรแบบมาตรฐาน (Classic) บัตรแบบมีประกันอุบัติเหตุ (Gold)

  4) บัตรเอทีเอ็มสำหรับนิติบุคคล (Corporate ATM)
  เป็นบัตรที่ออกร่วมกับหน่วยงานราชการต่างๆ
  เพื่อเพิ่มความสะดวกให้ลูกค้ากลุ่มนิติบุคคลในการชำระค่าธรรมเนียมที่หน่วยงานราชการ
  โดยไม่ต้องพกเงินสด

2)  บัตรกรุงไทยวีซ่าเดบิต (KTB VISA DEBIT)

เป็นบัตรเดบิตหรือบัตรเงินสดที่ใช้เป็นสื่อกลางในการชำระค่าสินค้า
และ/หรือบริการตามสถานที่ต่างๆ
ที่ได้ตกลงไว้กับธนาคารได้ทั้งในประเทศและต่างประเทศแทนการชำระด้วยเงินสดหรือเช็คเงินสด
และใช้ถอนเงินสดจากบัญชีเงินฝากผ่านเครื่องถอนเงินอัติโนมัติ (ATM)
หรือจุดบริการที่ธนาคารกำหนด รวมทั้งบริการต่างๆ ที่ธนาคารกำหนดไว้

2.1) บัตรกรุงไทย วีซ่า เดบิต (KTB VISA VDB) ประเภททั่วไป

  2.1.1) บัตรกรุงไทย วีซ่า เดบิต (KTB VDB) หรือบัตรเคทีบี ช้อปสมาร์ท คลาสสิค (KTB
  Shop Smart Card) แบบบัตร Classic และแบบบัตร Gold
  โดยในแต่ละประเภทประกอบด้วยแบบมีชื่อบนหน้าบัตร (Normal VISA Debit Card) และ
  แบบบัตรด่วน (Instant VISA Debit Card)

  2.1.2) บัตรกรุงไทย วีซ่า เดบิต-สถาบัน/องค์กร (KTB IPAC VDB) เป็นบัตร ที่ออก
  ร่วมกับสถาบัน/องค์กรต่างๆ แบ่งเป็น แบบบัตร Classic และแบบบัตร Gold

2.2) บัตรกรุงไทย วีซ่า เดบิต (KTB VDB) ประเภท KTB Co-Brand Card

  2.2.1) บัตรกรุงไทย-ทิพยประกันภัย พริวิเรจ วีซ่า เดบิต (KTB DHIPYA Privilege
  VISA)เป็นบัตรกรุงไทย
  วีซ่า เดบิต แบบบัตร Classic และมีประกันอุบัติเหตุ ที่ธนาคารออกร่วมกับบริษัท
  บจ.ทิพยประกันภัยโดยเป็นบัตรประเภทบุคคลธรรมดา เท่านั้น

  2.2.2) บัตรเคทีบี ช้อปสมาร์ท เพิร์ล (KTB Shop Smart Pearl Card) เป็นบัตรกรุงไทย
  วีซ่า เดบิต (KTB VDB) แบบบัตร Classic และมีประกันอุบัติเหตุ ที่ธนาคารออกร่วมกับ
  บจ.ทิพยประกันภัย
  โดยเพิ่มสิทธิประโยชน์ความคุ้มครองอุบัติเหตุส่วนบุคคลแบบมีค่ารักษาพยาบาลไว้ในบัตร
  ประเภทบุคคลธรรมดา เท่านั้น

  2.2.3) บัตรเคทีบี ช้อปสมาร์ท บลูไดมอนด์ (KTB Shop Smart Blue Diamond Card)
  เป็นบัตรกรุงไทย
  วีซ่าเดบิต (KTB VDB) แบบบัตร Classic และมีประกันอุบัติเหตุ ที่ธนาคารออกร่วมกับ
  บจ.กรุงไทยพานิชประกันภัย
  โดยเพิ่มสิทธิประโยชน์ความคุ้มครองอุบัติเหตุส่วนบุคคลแบบมีค่ารักษาพยาบาลไว้ในบัตร
  ประเภทบุคคลธรรมดา เท่านั้น

6.1. 2.3) บัตรกรุงไทย วีซ่า เดบิต (KTB VDB) ประเภทบัตรกรุงไทย อินเวส สมาร์ท (KTB
Invest Smart Card)

  2.3.1) บัตรกองทุนน้ำมัน (KTB Oil Fund Card) เป็นบัตร กรุงไทย วีซ่า เดบิต แบบบัตร
  Classic ที่เป็นบัตรด่วน (Instant VISA Debit Card) ที่ผูกบัญชี (Link)
  กับบัญชีกองทุนเปิด KTAM Oil Fund
  (KT-OIL) ของ บมจ.หลักทรัพย์จัดการกองทุนกรุงไทย(KTAM)
  ซึ่งผู้ถือบัตรสามารถนำบัตรไปชำระค่าสินค้า/บริการ ผ่านเครื่อง EDC ณ
  สถานีบริการน้ำมันในประเทศที่มีเครื่องหมาย VISA ซึ่งจะเป็นการส่งคำสั่งขายคืนหน่วยลงทุน
  ที่ผูกบัญชี (Link) คู่กับบัตร รวมทั้ง ใช้บัตรทำการซื้อ-ขายหน่วยลงทุนในบัญชีกองทุนเปิด KTAM
  Oil Fund (KT-OIL) ได้ด้วย

  2.3.2) บัตรลงทุนทองคำ (KTB Gold Invest Card) เป็นบัตร กรุงไทย วีซ่า เดบิต
  แบบบัตร Gold ที่เป็นบัตรด่วน (Instant VISA Debit Card) ที่ผูกบัญชี (Link)
  กับบัญชีกองทุนเปิด KTAM Gold Fund (KT-Gold) ของ บมจ.หลักทรัพย์จัดการกองทุนกรุงไทย
  (KTAM) ซึ่งผู้ถือบัตรสามารถนำบัตรไปชำระค่าสินค้า/บริการ ณ ร้านค้าสมาชิก
  หรือจุดบริการที่ธนาคารกำหนดที่มีเครื่องหมาย VISA ในประเทศ
  ซึ่งจะเป็นการส่งคำสั่งขายคืนหน่วยลงทุนเพื่อให้หักเงินจากบัญชีกองทุนเปิดKTAM Gold Fund
  (KT - Gold) ที่ผูกบัญชี (Link) คู่กับบัตร รวมทั้ง
  ใช้บัตรทำการซื้อ-ขายหน่วยลงทุนในบัญชีกองทุนเปิด KTAM Gold Fund (KT-Gold) ได้ด้วย

  2.4) บัตรกรุงไทย วีซ่า เดบิต (KTB VDB) ประเภทบัตรที่มีกระเป๋าเงินอิเล็กทรอนิกส์
  (e-Money Chip) ในบัตร

  - บัตรเคทีบี-เอ็มอาร์ที (KTB-MRT Card) ประเภทบัตรมาตรฐาน (Classic) ที่เป็นบัตรด่วน
  (Instant VISA Debit Card) ซึ่งธนาคารออกร่วมกับ
  บมจ.รถไฟฟ้ากรุงเทพโดยให้ลูกค้าเติมเงินค่าโดยสารรถไฟฟ้าในบัตร
  และใช้เป็นบัตรโดยสารรถไฟฟ้าในระบบรถไฟฟ้ามหานคร (MRT) ได้
  รวมทั้งมีประกันอุบัติเหตุส่วนบุคคลคุ้มครอง

กลุ่มลูกค้าผู้ถือบัตรเดบิตแบ่งเป็น 5 ประเภท ดังนี้

1) กลุ่มนักศึกษา/นักเรียน ได้แก่ นักเรียนมัธยมปลายและนักศึกษาระดับปริญญาตรีจะเน้นด้าน
Entertainment และ Trendy

2) กลุ่ม First Jobber ได้แก่ พนักงานบริษัทเอกชน อายุไม่เกิน 25 ปี และอายุงาน 1-3 ปี
ซึ่งจะเน้นบริการสิ่งอำนวยความสะดวกในการใช้ชีวิตและการทำงาน รวมถึง Recognition

3) กลุ่ม Mass Retail ได้แก่ พนักงานบริษัทเอกชนอายุตั้งแต่ 30 ปีขึ้นไป
และเจ้าของกิจการรายย่อย ซึ่งจะเน้นการบริการผลตอบแทนการเงินที่มั่นคงและความสะดวก

4) กลุ่ม Mass Affluent ได้แก่ บุคคลที่มีรายได้ตั้งแต่ 1 ล้านบาท/ปี และอายุตั้งแต่ 35 ปี -
อายุ 55ปี ขึ้นไป ซึ่งจะเน้นบริการการออมและการลงทุน รวมถึง Recognition/Privilege

5) กลุ่มข้าราชการ รัฐวิสาหกิจ ได้แก่ กลุ่มข้าราชการอายุ 25 – 45 ปี, ข้าราชการ/รัฐวิสาหกิจ
อายุ ตั้งแต่ 45 ปีขึ้นไป รวมถึงกลุ่มหลังเกษียณ
ซึ่งธนาคารจะเน้นเรื่องการสร้างฐานะและต้องการความสะดวกสบายในชีวิตหลังเกษียณ

เนื่องจากบัตรเดบิต เป็นบัตรใช้ซื้อสินค้าควบคู่กับการเป็นบัตรเบิกถอนเงินสดในใบเดียวกัน
แต่มีบทบาทน้อยมากในระบบการชำระเงินของไทยโดยเฉพาะเมื่อเปรียบเทียบกับสื่อการชำระเงินอื่นๆ
เช่น เงินสด และ บัตรเครดิตเพื่อธุรกิจ

ดังนั้น
ธนาคารจึงเร่งส่งเสริมการตลาดและประชาสัมพันธ์ในการกระตุ้นให้มีการซื้อสินค้าการชำระเงินผ่านบัตรเดบิตให้มากขึ้นเพื่อให้ลูกค้าได้รับรู้ว่าบัตรเดบิตจะสามารถสร้างประโยชน์ให้แก่ลูกค้าในด้านความสะดวก
รวดเร็วและไม่ต้องพกเงินสดติดตัวและสำหรับผู้ที่ไม่สามารถถือบัตรเครดิตเพื่อธุรกิจหรือไม่นิยมใช้บัตรเครดิตเพื่อธุรกิจ
โดยธนาคารได้มีการออกบัตรรูปแบบใหม่ในโครงการ KTB Shop Smart
เพื่อกระตุ้นให้ลูกค้าใช้จ่ายผ่านบัตร

3) บริการด้านบัตรเครดิตเพื่อธุรกิจ ประเภทบัตรฟลีทการ์ด
เพื่อการชำระค่าสินค้าและค่าน้ำมันที่สถานีบริการน้ำมันที่ร่วมรายการได้แก่ บมจ.ปตท.
และบมจ.บางจากปิโตรเลียม เพื่อให้บริการสำหรับหน่วยงานราชการ, รัฐวิสาหกิจ, นิติบุคคล
เพื่อใช้ชำระค่าสินค้า/ บริการ ณ สถานีบริการน้ำมัน ปตท.
และ/หรือสถานีบริการน้ำมันบางจากทั่วประเทศเพื่อเพิ่มสภาพคล่องให้หน่วยงาน, องค์กร, นิติบุคล
โดยมีระยะเวลาชำระเงินได้สูงสุดถึง 55 วัน
โดยลูกค้าสามารถควบคุมค่าใช้จ่ายของรถแต่ละคันได้ตรงตามวัตถุประสงค์ของงบประมาณค่าใช้จ่าย
โดยในปัจจุบันธนาคารถือเป็นผู้นำตลาดในบริการด้านบัตรฟลีทการ์ด ได้แก่ บัตรปตท.ฟลีทการ์ด
(PTT), บัตรปตท. – บางจาก (PTTCB), บัตรบางจาก (BCP) และบัตรบางจาก – ปตท.
(BCPCB) โดยในปี 2554 ได้ออกบัตรเพื่อสนับสนุนโครงการภาครัฐ ดังนี้

-   “บัตรเครดิตพลังงาน NGV” สำหรับผู้ประกอบอาชีพรถรับจ้างขนส่งผู้โดยสารสาธารณะ
    เพื่อใช้ชำระค่าก๊าชเอ็นจีวี ณ สถานีบริการก๊าชเอ็นจีวี ปตท.ที่เข้าร่วมโครงการ
    เป็นการควบคุมและชดเชยส่วนต่างของค่าก๊าชเอ็นจีวี ที่ปรับตัวเพิ่มขึ้น
    ให้กับผู้ประกอบการรถรับจ้างขนส่งผู้โดยสารสาธารณะ

4) บริการด้านบัตรเงินอิเล็กทรอนิกส์ เคทีบี (KTB e-Money Card)
เป็นบัตรเติมเงินล่วงหน้าโดยไม่ต้องเปิดบัญชีกับธนาคาร
ใช้แทนเงินสดสำหรับซื้อสินค้าหรือชำระค่าบริการต่างๆ ณ ร้านค้าที่มีสัญลักษณ์ วีซ่า ทั่วประเทศกว่า
250,000 แห่ง สะดวก สบายกับการถอนเงินสดผ่านเครื่อง ATM ทุกธนาคารสมาชิกในเครือ ATM
POOL มอบเป็นบัตรของขวัญ เพียงเติมเงินและใช้จ่ายตามวงเงินที่เติมในบัตร
เป็นบัตรที่สอดคล้องกับ ไลฟ์สไตล์ของคนรุ่นใหม่และกลุ่มวัยรุ่น ทั้งนี้
ธนาคารได้มีการออกบัตรอิเล็กทรอนิกส์ เคทีบี ในกลุ่มต่างๆ ดังต่อไปนี้

  4.1) กลุ่ม Student Card ประกอบด้วย บัตรเคทีบี ทีนการ์ด (KTB Teen Card)
  เป็นบัตรที่ร่วมกับบจ. Playpark (บริษัทในเครือ Asiasoft) จัดทำแคมเปญส่งเสริมการตลาด
  สำหรับกลุ่มเด็กและวัยรุ่นที่มี Lifestyle ชอบการเล่นอินเทอร์เน็ต เกมออนไลน์ และฟังเพลง

4.2) กลุ่ม General Card ประกอบด้วย

1.  บัตรเคทีบี กิ๊ฟท์การ์ด (KTB Gift Card)
    เป็นบัตรที่ธนาคารจัดทำตามเทศกาลเพื่อจำหน่ายให้กับลูกค้า หรือเพื่อใช้เป็นบัตรของกำนัล
    ตามเทศกาล

  4.2.2) บัตรเงินอิเล็กทรอนิกส์สโมสรฟุตบอล (KTB e-Money Football Fan Club Card)
  เป็นบัตร
  เงินสด หรือ เป็นบัตรเดบิตที่ไม่มีบัญชี โดยลายหน้าเป็นโลโก้สโมสรฟุตบอล
  สามารถรับส่วนลดจากร้านค้าสโมสร หรือรูดซื้อสินค้าจากร้านค้าที่มีเครื่องหมายวีซ่าได้ทั่วประเทศ

  4.3 ผลิตภัณฑ์และบริการของบริษัทในเครือที่เสนอขายผ่านธนาคาร

-   บริการเช่าซื้อและลีสซิ่ง

ธนาคารมีการลงทุนใน บจ.กรุงไทยธุรกิจลีสซิ่ง โดยให้บริการเช่าซื้อและลีสซิ่ง
เพื่อส่งเสริมบริการของธนาคารให้ครบถ้วน โดยมีการให้บริการ 4 ประเภท ได้แก่

1)  เช่าซื้อรถยนต์ (Hire Purchase)

    1.  เช่าซื้อรถยนต์ใหม่ (New Car)
        ซึ่งผู้เช่าซื้อสามารถจะผ่อนชำระค่างวดตามเงื่อนไขของสัญญา
        และเมื่อผู้เช่าซื้อได้ปฏิบัติตามสัญญา ครบถ้วนแล้ว กรรมสิทธิ์จะถูกโอนไปยังผู้ซื้อ
        เมื่อสิ้นสุดสัญญาการเช่าซื้อ โดยมุ่งเน้น การให้เช่าซื้อรถยนต์แก่บุคคลธรรมดา

    2.  สินเชื่อรถยนต์ใช้แล้ว (Used Car)
        การบริการสินเชื่อที่ให้กับผู้มีความประสงค์ที่จะซื้อรถยนต์ใช้แล้วจากผู้ประกอบการรถยนต์ใช้แล้ว
        หรือผู้เป็นเจ้าของกรรมสิทธิ์
        โดยใช้รถยนต์เป็นหลักทรัพย์ค้ำประกันและโอนเปลี่ยนชื่อผู้ถือกรรมสิทธิ์เป็น บจ.
        กรุงไทยธุรกิจลีสซิ่ง

    3.  สินเชื่อมีรถมีเงิน (Car Convenience Cash)
        การบริการสินเชื่อที่ให้กับผู้ถือกรรมสิทธิ์รถยนต์ที่ปลอดภาระหนี้และนำมาเป็นหลักทรัพย์ค้ำประกันกับทางบริษัทฯ
        โดยโอนเปลี่ยนชื่อผู้ถือกรรมสิทธิ์เป็น บจ. กรุงไทยธุรกิจลีสซิ่ง

1)  เช่าซื้อสินค้าอุปโภค (Consumer Finance) การบริการเหมือนเช่าซื้อปกติ
    โดยมุ่งเน้นทรัพย์สินประเภทสินค้าอุปโภค อาทิ รถจักรยานยนต์ เครื่องใช้ไฟฟ้า คอมพิวเตอร์
    โทรศัพท์มือถือ

2)  เช่าแบบลีสซิ่ง (Financial Lease) บริการสินเชื่อสำหรับเช่าสินทรัพย์
    โดยประเภททรัพย์สินที่ให้บริการ ได้แก่อสังหาริมทรัพย์ทุกประเภท รถยนต์ เครื่องจักร
    และอุปกรณ์สำนักงานต่างๆ โดยให้บริการแก่ นิติบุคคล เพื่อการใช้งานในกิจการ
    เป็นสินเชื่อระยะปานกลาง หรือ ระยะยาว 3-5 ปี
    โดยเน้นนิติบุคคลที่ต้องการใช้บริการรถยนต์ และเมื่อครบสัญญาเช่า
    ผู้เช่ามีสิทธิจะเลือกซื้อทรัพย์สิน ตามราคาที่ได้ตกลงกันไว้

3)  เช่าลีสซิ่งรถยนต์แบบดำเนินการ (Auto Maintenance Lease)
    เป็นการให้เช่าลีสซิ่งรถยนต์ ให้บริการแก่องค์กรขนาดใหญ่ เช่น หน่วยราชการ รัฐวิสาหกิจ
    ธนาคาร บริษัทเอกชน
    โดยบริษัทเป็นผู้รับผิดชอบในการจัดหารถยนต์เพื่อใช้ในกิจการของผู้ประกอบการ
    ผู้เช่าเป็นผู้ชำระค่าเช่าแต่ละเดือนในอัตราคงที่ตลอดอายุสัญญา
    บริการประเภทนี้จะช่วยให้ผู้เช่าสามารถบริหารจัดการเกี่ยวกับรถยนต์ได้อย่างมีประสิทธิภาพมากยิ่งขึ้น
    นอกจากนี้ ธนาคารได้ให้บริการในลักษณะลีสซิ่ง ได้แก่ เช่าซื้อ (Hire Purchase),
    เช่าแบบลีสซิ่ง (Financial & Operating Lease) และเช่าลีสซิ่งรถยนต์แบบดำเนินการ
    (Auto Maintenance Lease) แก่ลูกค้ารายใหญ่ด้วยเช่นกัน

    -   บริการจัดการกองทุน

ธนาคารให้บริการเป็นผู้สนับสนุนการขายและรับซื้อคืนหน่วยลงทุนของ บมจ.หลักทรัพย์จัดการกองทุน
กรุงไทย(KTAM)ซึ่งเป็น บริษัทหลักทรัพย์จัดการกองทุน แห่งเดียวที่มีสถานะเป็นรัฐวิสาหกิจ

บริษัทให้บริการ รับจัดการบริหารสินทรัพย์ให้กับสถาบัน องค์กร และ รัฐวิสาหกิจขนาดใหญ่
ภายใต้ใบอนุญาต บริหารกองทุนรวม กองทุนส่วนบุคคลและกองทุนสำรองเลี้ยงชีพ
โดยเน้นการจัดจำหน่ายผลิตภัณฑ์กองทุนรวมประเภทต่างๆ เช่น กองทุนรวมที่มีกำหนดระยะเวลา
กองทุนรวมต่างประเทศ รวมถึงกองทุนรวมเพื่อการเลี้ยงชีพ (RMF) กองทุนรวมหุ้นระยะยาว
(LTF) เป็นต้น

บริษัทสนับสนุนการให้ความรู้แก่พนักงานธนาคาร ผู้ทำหน้าที่ขายหน่วยลงทุน
ให้มีความรอบรู้เรื่องผลิตภัณฑ์กองทุนรวม อีกทั้งยังช่วยสนับสนุนในการสอบใบอนุญาต
เพื่อให้เป็นไปตามหลักเกณฑ์ของ กลต.

-   บริการนายหน้าค้าหลักทรัพย์

บล. เคที ซีมิโก้ เป็นบริษัทที่ธนาคารกรุงไทย ถือหุ้นในอัตราร้อยละ 50 และ บมจ.หลักทรัพย์
ซีมิโก้ ถือหุ้นในอัตรากว่าร้อยละ 49 ได้รับใบอนุญาตจากกระทรวงการคลัง
และสำนักงานคณะกรรมการกำกับหลักทรัพย์และตลาดหลักทรัพย์ให้ ประกอบธุรกิจหลักทรัพย์ ดังนี้

1.  กิจการนายหน้าซื้อขายหลักทรัพย์

2.  กิจการค้าหลักทรัพย์และตราสารอนุพันธ์

3.  กิจการที่ปรึกษาการลงทุน

4.  กิจการประเภทการจัดจำหน่ายหลักทรัพย์

5.  กิจการที่ปรึกษาทางการเงิน

6.  กิจการตัวแทนซื้อขายสัญญาซื้อขายล่วงหน้า

7.  กิจการประเภทการจัดการกองทุน

บล. เคที ซีมิโก้ มีสาขาที่ให้บริการครอบคลุมทั่วทุกภาคของประเทศไทยรวมทั้งสิ้น 17
สาขาประกอบด้วย เซ็นทรัลเวิลด์, พหลโยธิน, เพลินจิต, สินธร, ประชานิเวศน์, วิภาวดี,
อาคารศรีวรจักร, ฉะเชิงเทรา, ชลบุรี, พัทยา,
ปากช่อง, ขอนแก่น, เชียงใหม่, เชียงราย, แพร่, ภูเก็ต และหาดใหญ่
และจุดบริการภายในสาขาธนาคาร
โดยการเพิ่มช่องทางการเข้าถึงข้อมูลในการซื้อขายหลักทรัพย์ในตลาดหลักทรัพย์
ผ่านระบบอินเตอร์เน็ต ภายใต้โครงการ KTZMICO Cyber & Mini Branch
โดยให้บริการผ่านสาขาธนาคาร 2 สาขาทั่วประเทศ ได้แก่ สำนักนานาเหนือ และ
สาขาถนนสิงหวัฒน์ จ.พิษณุโลก

-   บริการประกันชีวิตและประกันวินาศภัย

ธนาคารดำเนินธุรกิจเป็นนายหน้าประกันชีวิต และประกันวินาศภัย ผ่านบริษัทในเครือ 3 บริษัท โดย

1)  ผลิตภัณฑ์ประกันชีวิต ธนาคารร่วมกับ บจ.กรุงไทย แอกซ่า ประกันชีวิต
    นำเสนอผลิตภัณฑ์ประกันชีวิตประเภทต่างๆ ผ่านเครือข่ายของธนาคาร เช่น EASY CASH (10
    EC) กรุงไทย ทวีทรัพย์ (25PG) กรุงไทยสินเกษียณ (PR60) ในปี 2553
    ได้มีผลิตภัณฑ์ประกันชีวิตแบบใหม่ให้บริการได้แก่ กรุงไทย สุขเกษียณ (CR60) กรุงไทย
    เพื่อคุ้มครองสินเชื่อ(GLP ST) กรุงไทยบำนาญสุข (SI85)
    เพื่อตอบสนองความต้องการของลูกค้าได้มากขึ้น

2)  ผลิตภัณฑ์ประกันวินาศภัย ธนาคารได้ร่วมกับ บจ.กรุงไทยพานิชประกันภัย บมจ.ทิพยประกันภัย
    ซึ่งให้บริการ รับประกันวินาศภัยประเภทต่าง ๆ ได้แก่ การประกันอุบัติเหตุส่วนบุคคล
    การรับประกันภัยรถยนต์ การประกันภัยการขนส่งทางทะเล การประกันอัคคีภัย
    และการประกันภัยเบ็ดเตล็ดอื่น ๆ
    โดยธนาคารนำเสนอผลิตภัณฑ์ดังกล่าวผ่านช่องทางจัดจำหน่าย ต่างๆ ของธนาคาร เช่น สาขา
    สำนักงานธุรกิจ หน่วยงาน ในสายงานธุรกิจขนาดใหญ่ สายงานธุรกิจภาครัฐ เป็นต้น

ขณะนี้ ธนาคารได้เพิ่มช่องทางการขายผ่านช่องทางโทรศัพท์ (Outbound)
โดยมีผลิตภัณฑ์ประกันชีวิต และผลิตภัณฑ์ประกันวินาศภัยเข้าร่วมโครงการดังกล่าว

-   บริการด้านบัตรเครดิตและสินเชื่อบุคคล

ธนาคารให้บริการด้านบัตรเครดิตผ่าน บมจ.บัตรกรุงไทย โดยแบ่งธุรกิจออกเป็น 3 กลุ่มหลักคือ

1) บัตรเครดิต (Credit Card Business)

  2) สินเชื่อบุคคล (Personal Loan Business) ในชื่อของ “KTC Cash และ KTC Cash
  Revolve”
  ให้บริการสินเชื่อไม่มีหลักประกันสำหรับลูกค้าบุคคลธรรมดาที่มีงานประจำและมีรายได้ต่อเดือนที่แน่นอน

  3) สินเชื่อเจ้าของกิจการ (Self-Employed Loan) ในชื่อของ “KTC Million”
  ให้บริการสินเชื่อไม่มีหลักประกันสำหรับเจ้าของกิจการที่ต้องการเงินทุนหมุนเวียน

สำหรับบริการด้านบัตรเครดิตและสินเชื่อบุคคลดังกล่าว
ธนาคารใช้ศักยภาพของเครือข่ายสาขาทั่วประเทศเป็นผู้แนะนำผลิตภัณฑ์และกิจกรรมส่งเสริมการขายให้กับฐานลูกค้าของธนาคาร
ซึ่งปัจจุบัน บมจ.บัตรกรุงไทย มีฐานผู้ถือบัตรเป็นอันดับต้นๆ ของประเทศ

-   บริการที่ปรึกษาทางการเงิน

บจ. เคทีบี แอดไวซ์เซอรี่ เป็นบริษัทที่ปรึกษาทางการเงิน
ให้บริการงานที่ปรึกษาทางการเงินแก่ลูกค้าทั้งหน่วยงานภาครัฐและเอกชน

บริษัทฯ มีเป้าหมายในการเป็นที่ปรึกษาทางการเงินชั้นนำที่ให้บริการแบบครบวงจรทางด้านผลิตภัณฑ์
สำหรับทั้งหน่วยงานภาครัฐและเอกชน โดยมุ่งสนับสนุนธนาคารและหน่วยงานอื่นๆ
ที่เกี่ยวข้องในการขยายผลิตภัณฑ์ทางด้านการเงิน เช่น การเสนอ Alternative Investment
ผ่านกองทุนที่บริหารและจัดการโดยบมจ.หลักทรัพย์จัดการกองทุนกรุงไทย (KTAM)
ร่วมมือกับธนาคารในการสร้างธุรกรรมในรูปแบบใหม่เสนอต่อลูกค้า
ร่วมมือกับสายงานปรับโครงสร้างหนี้ในการลด NPL และสร้าง Fee Base Income
จากการทำหน้าที่เป็นที่ปรึกษาในการปรับโครงสร้างหนี้ รวมทั้งมีส่วนช่วยธนาคารส่งเสริมภาพลักษณ์
โดยเฉพาะด้านความพร้อมในการให้บริการทางการเงินที่หลากหลาย และครบวงจร

4.  ภาวะตลาด และการแข่งขัน ศักยภาพในการแข่งขัน

    1.  ภาวะตลาดและการแข่งขันในปี 2554

แม้เศรษฐกิจไทยในปี 2554 จะขยายตัวเพียงร้อยละ 0.1
จากผลกระทบที่รุนแรงจากมหาอุทกภัยในช่วงไตรมาส 4 ของปี 2554
และการชะลอตัวของเศรษฐกิจโลกจากปัญหาวิกฤติหนี้ในยุโรป การฟื้นตัวที่อ่อนแอของสหรัฐฯ
และญี่ปุ่น ตลอดจนการชะลอตัวของเศรษฐกิจจีน แต่ด้วยปัจจัยพื้นฐานทางการเงินที่แข็งแกร่ง
และความสามารถในการปรับตัวได้อย่างดีและรวดเร็วภายใต้สถานการณ์ท้าทายที่ไม่คาดคิด
ทำให้ผลประกอบการของธนาคารพาณิชย์ (จดทะเบียนในประเทศ) ทั้งระบบ ยังคงขยายตัวดี
กล่าวคือ

-   เงินฝาก จำนวน 7,259,425 ล้านบาท เพิ่มขึ้นร้อยละ 5.59 เร่งขึ้นจากร้อยละ 4.94 ในปี
    2553 จากการออกผลิตภัณฑ์เงินฝากที่หลากหลาย ทั้งในด้านอัตราดอกเบี้ย ระยะเวลา
    ความยืดหยุ่นและสิทธิพิเศษ เพื่อรักษาฐานลูกค้าท่ามกลางการแข่งขันที่รุนแรง
    เพื่อรองรับการขยายสินเชื่อที่โน้มสูงขึ้น
    และเพื่อตรึงต้นทุนในอนาคตในช่วงที่อัตราดอกเบี้ยนโยบายอยู่ในช่วงขาขึ้น

-   สินเชื่อ จำนวน 7,936,958 ล้านบาท ขยายตัวถึงร้อยละ 14.66 เร่งขึ้นจากร้อยละ 12.03
    ในปี 2553 โดยความต้องการสินเชื่อทั้งเพื่อการบริโภค และการลงทุน ต่างขยายตัวสูง

-   สภาพคล่อง ตึงตัวขึ้น จากความต้องการสินเชื่อที่เร่งตัว
    ขณะที่เงินฝากไหลไปแหล่งเงินออมอื่นมากขึ้น
    ส่งผลให้อัตราส่วนเงินให้สินเชื่อต่อเงินฝากเพิ่มขึ้นเป็นร้อยละ 109.33 จากร้อยละ 100.68
    ในปี 2553

-   คุณภาพสินเชื่อ ดีขึ้นมาก โดยสินเชื่อด้อยคุณภาพ (net ) มีจำนวน 127,294 ล้านบาท
    ลดลงจากปีก่อนร้อยละ 21.34 ดีขึ้นจากปี 2553 ที่ลดลงร้อยละ 19.52 ส่งผลให้สัดส่วน
    สินเชื่อด้อยคุณภาพ(net)ต่อสินเชื่อรวมลดลงเหลือร้อยละ 1.48 จากร้อยละ 2.12 ในปี
    2553

-   รายได้ดอกเบี้ยและเงินปันผลสุทธิ จำนวน 341,568 ล้านบาท เพิ่มขึ้นร้อยละ 16.75
    เร่งขึ้นจากร้อยละ 9.53 ในปี 2553
    เนื่องจากสินเชื่อขยายตัวมากและอัตราดอกเบี้ยปรับสูงขึ้นกว่าปีก่อน
    ส่งผลให้อัตราส่วนรายได้ดอกเบี้ยและเงินปันผลสุทธิต่อสินทรัพย์เฉลี่ย (Net Interest
    Margin: NIM) เพิ่มขึ้นเป็นร้อยละ 3.22 จากร้อยละ 3.07 ในปี 2553

-   รายได้ที่มิใช่ดอกเบี้ย จำนวน 150,497 ล้านบาท เพิ่มขึ้นร้อยละ 11.28 ชะลอลงจาก
    ร้อยละ 15.53 ในปี 2553 ส่วนหนึ่งจากรายได้ค่าธรรมเนียมจากการให้บริการ ATM
    ที่ลดลงจากนโยบายของทางการ
    ส่งผลให้สัดส่วนรายได้ที่มิใช่ดอกเบี้ยต่อรายได้รวมลดลงเป็นร้อยละ 22.91 จากร้อยละ
    26.22 ในปี 2553

-   กำไรสุทธิ จำนวน 129,687 ล้านบาท ยังเพิ่มขึ้นถึงร้อยละ 17.22 แม้จะชะลอลงจากร้อยละ
    33.66 ในปี 2553 โดยมีกำไรจากธุรกิจประกันชีวิตเพิ่มเป็นพิเศษกว่า 5,000 ล้านบาท
    ขณะที่ ROA และ ROE อยู่ที่ร้อยละ 1.22 และร้อยละ 12.47 ตามลำดับ

-   เงินกองทุน จำนวน 1,202,367 ล้านบาท เพิ่มขึ้นร้อยละ 2.54 ชะลอลงจากร้อยละ 13.78
    ในปี 2553 ส่วนหนึ่งจากมาตรฐานบัญชีใหม่ IAS 19
    ที่ต้องนำผลประโยชน์ในอนาคตของพนักงานหักจากบัญชีกำไรสะสม
    ส่งผลให้สัดส่วนเงินกองทุนต่อสินทรัพย์ถ่วงน้ำหนักตามความเสี่ยงลดลงเป็นร้อยละ 14.82
    จากร้อยละ 16.08 ในปี 2553

* ข้อมูลจากธนาคารแห่งประเทศไทย

สำหรับการแข่งขันในปี 2554 รุนแรงขึ้นทั้งในและนอกกลุ่มธนาคารพาณิชย์
โดยด้านเงินฝากมีการแข่งขันจากสถาบันการเงินเฉพาะกิจของรัฐบาล
ส่งผลให้ส่วนแบ่งการตลาดของธนาคารพาณิชย์ลดลงมาอยู่ที่ร้อยละ 70.27 จากร้อยละ 73.13 ในปี
2553 ส่วนด้านสินเชื่อแข่งขันรุนแรงทุกกลุ่มลูกค้า โดยเฉพาะสินเชื่อ SME
ที่มีฐานลูกค้าขนาดใหญ่และใช้เงินกองทุนต่ำ นอกจากนี้
ธนาคารพาณิชย์ยังแข่งขันด้านการหารายได้ที่มิใช่ดอกเบี้ยรุนแรงขึ้น
เพื่อชดเชยรายได้ค่าธรรมเนียมจากการให้บริการ ATM ที่ลดลง โดยเฉพาะรายได้จาก
Bancassurance เนื่องจากตลาดประกันชีวิตมีขนาดใหญ่และยังมีช่องว่างอยู่มาก

1.  แนวโน้มภาวะตลาดและการแข่งขันในปี 2555

ผลประกอบการธนาคารพาณิชย์ในปี 2555 มีแนวโน้มขยายตัวต่อเนื่องจากปี 2554
ตามการฟื้นตัวทางเศรษฐกิจ และปัจจัยพื้นฐานทางเศรษฐกิจไทยที่ยังแข็งแกร่ง
รวมถึงมาตรการกระตุ้นเศรษฐกิจที่หลากหลายและเข้มข้นของรัฐบาล อาทิ
การเร่งลงทุนในโครงการขนาดใหญ่ การลงทุนในโครงการบริหารจัดการน้ำ
การให้สินเชื่ออัตราดอกเบี้ยต่ำ (Soft Loans) สำหรับผู้ได้รับผลกระทบจากมหาอุทกภัย
การลดภาษีบ้านหลังแรกและรถยนต์คันแรก มาตรการปรับลดภาษีเงินได้นิติบุคคลลงเหลือร้อยละ 23
จากร้อยละ 30 นอกจากนี้ การปรับตัวของผู้ประกอบการธนาคารพาณิชย์
ทั้งการขยายเครือข่ายธุรกิจให้กว้างขวางขึ้นตามแผนพัฒนาระบบสถาบันการเงินระยะที่ 2
การคิดค้นนวัตกรรมการเงินใหม่ ๆ เพื่อขยายตลาดทั้งเชิงปริมาณและคุณภาพ
การบริหารต้นทุนและความเสี่ยงอย่างมีประสิทธิภาพ ตลอดจนการขยายฐานลูกค้าไปยังต่างประเทศ
โดยเฉพาะในภูมิภาคเอเชีย เพื่อรองรับ AEC 2015 จะช่วยให้ผลประกอบการยังคงขยายตัว
อย่างไรก็ตาม ปัจจัยความท้าทายที่รุมเร้า ทั้งปัญหาหนี้สาธารณะในยุโรปที่ยังคงยืดเยื้อและรุนแรง
ส่งผลกระทบต่อเศรษฐกิจโลก ภัยก่อการร้ายระหว่างประเทศ
ภัยธรรมชาติและความขัดแย้งทางการเมืองที่มีแนวโน้มรุนแรงขึ้น การรุกคืบของทุนต่างชาติ
โดยเฉพาะจากมาเลเซีย สิงคโปร์และจีน ที่จะเข้ามาซื้อหุ้นหรือควบรวมธุรกิจการเงิน ทั้ง ธนาคาร
บริษัทหลักทรัพย์ ประกันภัย และประกันชีวิต เพื่อรองรับ AEC 2015 มีแนวโน้มที่จะรุนแรงขึ้นอีกมาก
จึงคาดว่าจะส่งผลให้การดำเนินธุรกิจยังคงมีความท้าทายเช่นกัน

2.  ศักยภาพในการแข่งขันของธนาคาร

ความสำเร็จที่ประจักษ์ในปี 2554 ทั้งผลประกอบการและรางวัลที่ได้รับ
เป็นผลสืบเนื่องจากการพัฒนาศักยภาพในทุก ๆ ด้าน เพื่อมุ่งสู่การเป็นธนาคารแสนสะดวก
และเป็นธนาคารอันดับ 1 ในใจลูกค้า ดังนี้

-   เป็นผู้นำด้านนวัตกรรมการบริการ ธนาคารได้คิดค้น พัฒนาผลิตภัณฑ์และบริการใหม่ ๆ
    เพื่อตอบโจทย์ทุกความต้องการของลูกค้าอย่างต่อเนื่อง อาทิ
    การให้บริการข้อมูลเครดิตบูโรผ่านโทรศัพท์มือถือ
    เพื่อเพิ่มความสะดวกสบายให้กับลูกค้าในการตรวจสอบประวัติทางการเงินด้วยตนเอง บริการ
    KTB netbank ธนาคารแห่งโลกอนาคตที่ให้บริการครบวงจรบนอินเตอร์เน็ต
    โดยลูกค้าสามารถใช้บริการต่าง ๆ ได้อย่างสะดวกง่ายดาย ปลอดภัย
    พร้อมรับอัตราดอกเบี้ยสูงกว่า และค่าธรรมเนียมในอัตราต่ำกว่าช่องทางปกติ
    บริการเติมเงินบัตร Easy Pass ผ่านเครื่อง ATM, KTB Online และ KTB Online @
    Mobile บัตร KTB-MRT ที่รวมบัตรเดบิตและบัตรโดยสารรถไฟฟ้าใต้ดินไว้ในบัตรเดียว
    เป็นต้น

-   มีความเป็นเลิศด้านการให้บริการ โดยในปี 2554 ธนาคารมีแผนยุทธศาสตร์สำคัญ
    ในการมุ่งเน้นยกระดับคุณภาพบริการให้ดียิ่งขึ้น โดยเทียบเคียงคุณภาพบริการกับธนาคารคู่แข่ง
    (Benchmarking) พร้อมเร่งพัฒนาปรับปรุงกระบวนการทำงานและการให้บริการในทุก ๆ
    ด้าน และสร้างพฤติกรรมหลักขององค์กร (Core Value) ด้วยแนวคิด KTB FIRST
    เพื่อผลักดันพนักงานก้าวสู่การเป็นที่ 1 ในทุกด้าน รวมถึงการให้บริการอันเป็นเลิศด้วยใจ ผ่าน
    5 คุณค่า (FIRST) 15 พฤติกรรมพึงประสงค์ คือ 1) F - Firm มั่นคงจากการบริหาร
    มั่นคงจากการมีบรรษัทภิบาล มั่นคงจากการเติบโตอย่างยั่งยืน 2) I - Innovative
    สร้างสรรค์คิดค้น สร้างสรรค์ผลิตภัณฑ์ทันสมัย สร้างสรรค์กระบวนการชาญฉลาด 3) R -
    Responsible รับผิดชอบในหน้าที่ รับผิดชอบต่อลูกค้า รับผิดชอบต่อสังคม 4) S - Service
    บริการด้วยใจ บริการทันใจ บริการเป็นเลิศ 5) T- Teamwork รวมพลังคิดบวก
    รวมพลังเพื่อลูกค้า
    รวมพลังองค์กร เพื่อให้พนักงานในทุกภาคส่วนของธนาคารตระหนักถึงความสำคัญและร่วมมือร่วมใจกันยกระดับคุณภาพบริการ
    เพื่อส่งมอบบริการที่มีคุณค่าไปสู่ลูกค้า สร้างความประทับใจให้กับลูกค้าตลอดไป

-   มีเครือข่ายบริการที่กว้างขวาง ในปี 2554 ธนาคารเปิดสาขาเพิ่มขึ้นอีก 60 สาขา
    ส่งผลให้ธนาคารมีสาขาทั้งสิ้น 1,022 สาขา จากจำนวน 962 สาขา ในปี 2553
    และติดตั้งเครื่องบริการอัตโนมัติเพิ่มขึ้น 292 เครื่อง ทำให้มีจำนวนเครื่องบริการอัตโนมัติรวม
    8,318 เครื่อง จากจำนวน 8,026 เครื่อง ในปี 2553 นอกจากนี้
    ธนาคารยังมีช่องทางบริการอื่น ๆ ที่เพิ่มความสะดวกสบายให้กับลูกค้า อาทิ รถบริการเคลื่อนที่
    หรือ KTB on the Move ซึ่งให้บริการทางเงินเสมือนเป็นสาขาย่อย
    ช่องทางบริการผ่านระบบอินเตอร์เน็ต และช่องทางบริการผ่านโทรศัพท์เคลื่อนที่
    ซึ่งมีความสะดวก รวดเร็ว ใช้งานง่าย และมีความปลอดภัยสูง
    ช่วยให้ลูกค้าสามารถทำธุรกรรมทางการเงินได้ทุกที่ทุกเวลา
    ตอกย้ำการเป็นธนาคารแสนสะดวกที่ตอบโจทย์ความต้องการของลูกค้าทุกกลุ่มโดยเฉพาะคนรุ่นใหม่

    -   มีเครือข่ายพันธมิตรธุรกิจการเงินที่หลากหลายและมีศักยภาพในการดำเนินงานสูง
        โดยหลายบริษัทเป็นผู้นำตลาด ได้รับรางวัลในด้านต่าง ๆ จากทั้งในและต่างประเทศ
        อาทิ บมจ. หลักทรัพย์จัดการกองทุน กรุงไทย บมจ. บัตรกรุงไทย บล.เคที ซีมิโก้ บจ.
        กรุงไทย - แอกซ่า ประกันชีวิต และยังมีบริษัทอื่นๆ ที่ร่วมนำเสนอบริการกับธนาคาร
        อาทิ บจ. กรุงไทยธุรกิจลีสซิ่ง บจ. เคทีบี แอดไวซ์เซอรี่ บจ. กรุงไทยพานิชประกันภัย

    -   เป็นที่ยอมรับจากองค์กรและสถาบันการเงินทั้งในและต่างประเทศ
        นอกเหนือจากรางวัลแห่งความภาคภูมิใจที่ได้รับในปี 2554 แล้ว
        ธนาคารได้รับความสนใจจากองค์กรและสถาบันการเงินหลายแห่งทั้งในและต่างประเทศ
        เข้ามาศึกษาดูงานในด้านต่าง ๆ
        พร้อมแลกเปลี่ยนความคิดเห็นด้านการดำเนินงานและการขยายความร่วมมือทางธุรกิจ
        อย่างต่อเนื่อง อาทิ

    -   สำนักงานป้องกันและปราบปรามการฟอกเงิน (ปปง.) ธนาคารกรุงเทพ
        และธนาคารแลนด์แอนด์เฮ้าส์ ศึกษาดูงานด้านระบบงานป้องกันการฟอกเงิน
        และการตรวจสอบการทำธุรกรรมของลูกค้า

    -   สถาบันวิทยาการ สวทช. สำนักพัฒนาวิทยาศาสตร์และเทคโนโลยีแห่งชาติ
        ศึกษาดูงานด้าน ICT ของธนาคาร

    -   ธนาคารแห่ง สปป.ลาว เยี่ยมชมการปฏิบัติงานของสำนักนานาเหนือ
        ห้องค้าเงินฝ่ายบริหารเงิน และฝ่ายปฏิบัติการชำระเงิน

    -   Bhutan National Bank Limited จากประเทศภูฐาน เยี่ยมชมการปฏิบัติงานสาขา
        ด้านการให้บริการของ Teller และรับฟังการบรรยาย
        การดำเนินงานของธนาคารกรุงไทยในภาพรวม
        และการจัดการด้านสาขาและการบริหารเงินสด

        -   มี Brand ที่ชัดเจนและภาพลักษณ์ใหม่ที่โดดเด่น โดยธนาคารยังคงตอกย้ำ Brand
            การเป็นธนาคารแสนสะดวกอย่างต่อเนื่อง พร้อมปรับ Corporate
            Identity (CI) ให้โดดเด่น ชัดเจน
            โดยได้ปรับเปลี่ยนโลโก้และสีสัญลักษณ์ของธนาคารด้วยสีฟ้า ที่มีความสดใส สะดุดตา
            และทันสมัยมากขึ้น พร้อมปรับปรุงอาคารสำนักงานใหญ่ทั้ง 2 แห่ง สาขา
            และเครื่องให้บริการอัตโนมัติของธนาคาร ให้สอดคล้องกับ CI
            ใหม่และเป็นมาตรฐานเดียวกันทั่วประเทศ เพื่อสร้างการจดจำและตอกย้ำ Brand
            ธนาคารกรุงไทย ซึ่งช่วยดึงดูดให้ลูกค้าใหม่มาใช้บริการกับธนาคารมากขึ้น

  ตารางเปรียบเทียบ สินทรัพย์ สินเชื่อ เงินฝาก และสาขา
  ของธนาคารพาณิชย์จดทะเบียนในประเทศไทย

  ณ วันที่ 31 ธันวาคม 2554

+---------------+------+-----+-----+------+-----+------+----+-------+
| ธนาคาร        | สิน   |     | สิน  |      | เงิน |      | สา |       |
|               | ทรัพย์ |     | เชื่อ |      | ฝาก |      | ขา |       |
+---------------+------+-----+-----+------+-----+------+----+-------+
|               | จ    | ส่วน | จำ  | ส่ว   | จำ  | ส่ว   | จ  | ส     |
|               | ำนวน | แบ่ง | นวน | นแบ่ง | นวน | นแบ่ง | ำน | ่วนแบ่ง |
|               |      | ต   |     | ตลาด |     | ตลาด | วน | ตลาด  |
|               |      | ลาด |     |      |     |      |    |       |
+---------------+------+-----+-----+------+-----+------+----+-------+
|               | (    | (   | (ล  | (ร้อ  | (ล  | (ร้อ  |  ( | (ร    |
|               | ลบ.) | ร้อย | บ.) | ยละ) | บ.) | ยละ) | แห | ้อยละ) |
|               |      | ละ) |     |      |     |      | ่ง) |       |
+---------------+------+-----+-----+------+-----+------+----+-------+
| 1.            | 2    | 18  | 1,3 | 1    | 1,5 | 2    | 9  | 15.77 |
| ธนาคารกรุงเทพ  | ,034 | .14 | 45, | 7.78 | 24, | 1.01 | 75 |       |
|               | ,002 |     | 544 |      | 796 |      |    |       |
+---------------+------+-----+-----+------+-----+------+----+-------+
| 2.            | 1    | 17  | 1,3 | 1    | 1,2 | 1    | 1  | 16.53 |
| ธนาคารกรุงไทย  | ,959 | .47 | 83, | 8.28 | 85, | 7.71 | ,0 |       |
|               | ,121 |     | 352 |      | 760 |      | 22 |       |
+---------------+------+-----+-----+------+-----+------+----+-------+
| 3.            | 1    | 15  | 1,2 | 1    | 1,1 | 1    | 1  | 17.69 |
| ธ             | ,767 | .77 | 28, | 6.24 | 79, | 6.25 | ,0 |       |
| นาคารไทยพาณิชย์ | ,987 |     | 479 |      | 458 |      | 94 |       |
+---------------+------+-----+-----+------+-----+------+----+-------+
| 4.            | 1    | 14  | 1,1 | 1    | 1,2 | 1    | 8  | 13.46 |
| ธนาคารกสิกรไทย | ,604 | .31 | 62, | 5.36 | 43, | 7.13 | 32 |       |
|               | ,567 |     | 019 |      | 860 |      |    |       |
+---------------+------+-----+-----+------+-----+------+----+-------+
| รวม           | 7    | 65  | 5,1 | 6    | 5,2 | 7    | 3  | 63.45 |
| ธนาคารขนาดใหญ่ | ,365 | .69 | 19, | 7.66 | 33, | 2.10 | ,9 |       |
|               | ,677 |     | 394 |      | 874 |      | 23 |       |
+---------------+------+-----+-----+------+-----+------+----+-------+
| 1.            | 886  | 7   | 6   | 8.22 | 5   | 7.77 | 5  | 9.45  |
| ธนา           | ,823 | .91 | 21, |      | 64, |      | 84 |       |
| คารกรุงศรีอยุธยา |      |     | 990 |      | 179 |      |    |       |
+---------------+------+-----+-----+------+-----+------+----+-------+
| 2.            | 877  | 7   | 6   | 7.98 | 4   | 6.50 | 6  | 10.95 |
| ธนาคารธนชาต   | ,731 | .83 | 03, |      | 71, |      | 77 |       |
|               |      |     | 845 |      | 618 |      |    |       |
+---------------+------+-----+-----+------+-----+------+----+-------+
| 3.            | 718  | 6   | 3   | 4.96 | 4   | 6.23 | 4  | 7.42  |
| ธนาคารทหารไทย | ,330 | .41 | 74, |      | 52, |      | 59 |       |
|               |      |     | 810 |      | 445 |      |    |       |
+---------------+------+-----+-----+------+-----+------+----+-------+
| รวมธ          | 2    | 22  | 1,6 | 2    | 1,4 | 2    | 1  | 27.82 |
| นาคารขนาดกลาง | ,482 | .15 | 00, | 1.16 | 88, | 0.50 | ,7 |       |
|               | ,884 |     | 645 |      | 242 |      | 20 |       |
+---------------+------+-----+-----+------+-----+------+----+-------+
| 1.            | 284  | 2   | 93, | 1.24 | 98, | 1.35 | 27 | 0.44  |
| ธ             | ,062 | .53 | 992 |      | 215 |      |    |       |
| นาคารแสตนดาร์ด |      |     |     |      |     |      |    |       |
|               |      |     |     |      |     |      |    |       |
| ชาร์เตอร์ด      |      |     |     |      |     |      |    |       |
| (ไทย)         |      |     |     |      |     |      |    |       |
+---------------+------+-----+-----+------+-----+------+----+-------+
| 2. ธนาคารยูโอบี | 298  | 2   | 1   | 2.42 | 1   | 2.29 | 1  | 2.49  |
|               | ,571 | .66 | 83, |      | 66, |      | 54 |       |
|               |      |     | 362 |      | 359 |      |    |       |
+---------------+------+-----+-----+------+-----+------+----+-------+
| 3. ธนาคารทิสโก้ | 211  | 1   | 1   | 2.32 | 38, | 0.52 | 47 | 0.76  |
|               | ,489 | .89 | 75, |      | 060 |      |    |       |
|               |      |     | 506 |      |     |      |    |       |
+---------------+------+-----+-----+------+-----+------+----+-------+
| 4.            | 192  | 1   | 1   | 1.72 | 69, | 0.96 | 72 | 1.16  |
| ธน            | ,009 | .71 | 30, |      | 531 |      |    |       |
| าคารเกียรตินาคิน |      |     | 189 |      |     |      |    |       |
+---------------+------+-----+-----+------+-----+------+----+-------+
| 5.            | 166  | 1   | 1   | 1.50 | 1   | 1.40 | 1  | 2.54  |
| ธนาคารซีไอเอ็มบี | ,551 | .49 | 13, |      | 01, |      | 57 |       |
| ไทย           |      |     | 842 |      | 291 |      |    |       |
+---------------+------+-----+-----+------+-----+------+----+-------+
| 6.            | 89   | 0   | 62, | 0.83 | 20, | 0.29 | 19 | 0.31  |
| ธนาคารไอซีบีซี   | ,938 | .80 | 506 |      | 834 |      |    |       |
+---------------+------+-----+-----+------+-----+------+----+-------+
| 7.            | 81   | 0   | 54, | 0.72 | 22, | 0.31 | 44 | 0.71  |
| ธนาคา         | ,346 | .73 | 294 |      | 259 |      |    |       |
| รแลนด์แอนด์เฮาส์ |      |     |     |      |     |      |    |       |
| เพื่อรายย่อย     |      |     |     |      |     |      |    |       |
+---------------+------+-----+-----+------+-----+------+----+-------+
| 8.            | 21   | 0   | 18, | 0.24 | 14, | 0.20 | 16 | 0.26  |
| ธ             | ,522 | .19 | 164 |      | 598 |      |    |       |
| นาคารไทยเครดิต |      |     |     |      |     |      |    |       |
+---------------+------+-----+-----+------+-----+------+----+-------+
| 9. ธนาคารเมกะ | 17   | 0   | 14, | 0.19 | 6,  | 0.08 | 4  | 0.06  |
| สากลพาณิชย์     | ,702 | .16 | 017 |      | 164 |      |    |       |
+---------------+------+-----+-----+------+-----+------+----+-------+
| รวม           | 1    | 12  | 8   | 1    | 5   | 7.40 | 5  | 8.73  |
| ธนาคารขนาดเล็ก | ,363 | .16 | 45, | 1.18 | 37, |      | 40 |       |
|               | ,190 |     | 872 |      | 311 |      |    |       |
+---------------+------+-----+-----+------+-----+------+----+-------+
| รวมทั้งสิ้น       | 11   | 100 | 7,5 | 10   | 7,2 | 10   | 6  | 1     |
|               | ,211 | .00 | 65, | 0.00 | 59, | 0.00 | ,1 | 00.00 |
|               | ,751 |     | 911 |      | 427 |      | 83 |       |
+---------------+------+-----+-----+------+-----+------+----+-------+
| ที่มา: ธ.พ. 1.1 |      |     |     |      |     |      |    |       |
| ธนาคา         |      |     |     |      |     |      |    |       |
| รแห่งประเทศไทย |      |     |     |      |     |      |    |       |
+---------------+------+-----+-----+------+-----+------+----+-------+
| หมายเหตุ: 1.   |      |     |     |      |     |      |    |       |
| ธพ.ขนาดใหญ่ คือ |      |     |     |      |     |      |    |       |
| ธน            |      |     |     |      |     |      |    |       |
| าคารที่มีส่วนแบ่งก |      |     |     |      |     |      |    |       |
| ารตลาดด้านสินทร |      |     |     |      |     |      |    |       |
| ัพย์มากกว่าร้อยละ |      |     |     |      |     |      |    |       |
| 10            |      |     |     |      |     |      |    |       |
+---------------+------+-----+-----+------+-----+------+----+-------+
| 2.            |      |     |     |      |     |      |    |       |
| ธพ.ขนาดกลาง   |      |     |     |      |     |      |    |       |
| คือ            |      |     |     |      |     |      |    |       |
| ธนาคารที่มีส่วนแบ |      |     |     |      |     |      |    |       |
| ่งการตลาดด้านสิน |      |     |     |      |     |      |    |       |
| ทรัพย์ตั้งแต่ร้อยละ |      |     |     |      |     |      |    |       |
| 3 ถึงร้อยละ 10  |      |     |     |      |     |      |    |       |
+---------------+------+-----+-----+------+-----+------+----+-------+
| 3. ธพ.ขนาดเล็ก |      |     |     |      |     |      |    |       |
| คือ            |      |     |     |      |     |      |    |       |
| ธน            |      |     |     |      |     |      |    |       |
| าคารที่มีส่วนแบ่งก |      |     |     |      |     |      |    |       |
| ารตลาดด้านสินทร |      |     |     |      |     |      |    |       |
| ัพย์น้อยกว่าร้อยละ |      |     |     |      |     |      |    |       |
| 3             |      |     |     |      |     |      |    |       |
+---------------+------+-----+-----+------+-----+------+----+-------+

4.  ช่องทางการให้บริการ

-   เครือข่ายการให้บริการ

ธนาคารได้เพิ่มจุดบริการ “เคาน์เตอร์แสนสะดวก” เพื่อให้บริการด้านการฝากเงิน
และถอนเงินชำระค่าสินค้าและบริการด้านสาธารณูปโภคต่างๆ
ตลอดจนเติมเงินโทรศัพท์มือถือผ่านพันธมิตรของธนาคารเพิ่มขึ้น อาทิ สหกรณ์การเกษตร
สหกรณ์ออมทรัพย์ เพื่อให้อำนวยความสะดวกแก่ประชาชนในพื้นที่ห่างไกลสาขาของธนาคาร
อีกทั้งยังช่วยลดค่าใช้จ่ายในการเดินทางของประชาชนในการเดินทางไปทำธุรกรรมทางการเงิน

ทั้งนี้ ธนาคารได้ให้บริการผ่านเครือข่ายสาขา สำนักงานธุรกิจ ศูนย์ธุรกิจต่างประเทศ
Convenience corner เคาน์เตอร์แสนสะดวก และจำนวนเครื่อง ATM ณ วันที่ 31 ธันวาคม
2554 ดังนี้

+-------------------------+------------+----------------+-------------+
|                         |            |                | หน่วย : แห่ง  |
+-------------------------+------------+----------------+-------------+
|                         | จำนวนทั้งสิ้น  | ก              | ต่างจังหวัด    |
|                         |            | รุงเทพและปริมณฑล |             |
+-------------------------+------------+----------------+-------------+
| -   เครื่อง ATM           | 7,458      | 2,575          | 4,883       |
+-------------------------+------------+----------------+-------------+
| -   สาขาในประเทศ        | 1,022      | 353⁽¹⁾         | 669         |
+-------------------------+------------+----------------+-------------+
| -   สำนักงานธุรกิจ         | 63         | 20             | 43          |
+-------------------------+------------+----------------+-------------+
| -   ศูนย์ธุรกิจต่างประเทศ    | 20         | 14             | 6           |
+-------------------------+------------+----------------+-------------+
| -   Convenience         | 91         | 26             | 65          |
|     corner⁽²⁾           |            |                |             |
+-------------------------+------------+----------------+-------------+
| -   เคาน์เตอร์แสนสะดวก⁽³⁾ | 79         | -              | 79          |
+-------------------------+------------+----------------+-------------+

  หมายเหตุ: 1. เฉพาะกรุงเทพ ไม่รวมปริมณฑล

  2. Convenience Corner ให้บริการแลกเปลี่ยนเงินตรา รับชำระเงินกู้
  และให้บริการฝากเงิน ตลอดจนรับชำระค่าสินค้าและบริการด้านสาธารณูปโภค

  3. เคาน์เตอร์แสนสะดวก ให้บริการด้านการฝากเงิน และถอนเงิน
  ตลอดจนชำระค่าสินค้าและบริการด้านสาธารณูปโภคต่างๆ ผ่าน พันธมิตรของธนาคาร อาทิ
  ที่ทำการไปรษณีย์ และสหกรณ์การเกษตร เพื่อให้บริการแก่ประชาชนในพื้นที่ห่างไกล
  อีกทั้งธนาคารได้ร่วมกับสหกรณ์ออมทรัพย์ของหน่วยงานภาครัฐพัฒนาระบบงานสหกรณ์ออนไลน์
  (KTB CO-OP Direct Connect) เพื่อให้สมาชิกสหกรณ์ฯ สามารถทำธุรกรรมผ่านเครื่อง ATM
  ของธนาคารได้แบบ Online Real Time ซึ่งสมาชิกสหกรณ์ฯ
  จะได้รับความสะดวกสบายเพิ่มมากขึ้น

-   บริการอิเล็กทรอนิกส์

ธนาคารให้บริการอิเล็กทรอนิกส์เพื่อเป็นช่องทางในการทำธุรกรรมทางการเงินของลูกค้า
โดยมุ่งเน้นความสะดวกรวดเร็ว สอดรับกับนโยบาย Convenience Banking
กลุ่มลูกค้าเป้าหมายของธนาคารจะเป็นกลุ่มคนรุ่นใหม่ที่ต้องการความทันสมัย และใช้เทคโนโลยีใหม่
ๆ ในการเลือกทำรายการที่เหมาะสมกับ Life Style ในชีวิตประจำวันของลูกค้า

บริการของธนาคารอิเล็กทรอนิกส์ ได้แก่

  1) บริการที่เครื่อง ATM / ADM และเครื่อง Update Passbook

  1.1) บริการที่เครื่องถอนเงินสดอัตโนมัติ (ATM) และเครื่องฝากเงินสดอัตโนมัติ (ADM)
  เปิดบริการทุกวัน 24 ชั่วโมง ทั้งเครือข่ายภายในธนาคาร ภายนอกธนาคารเครือข่ายในกลุ่ม
  ATM Pool เครือข่าย VISA Plus และเครือข่าย Master Card Cirrus
  เพื่อให้บริการถอนเงิน ฝากเงิน โอนเงินระหว่างบัญชีของตนเอง หรือโอนไปยังบัญชีบุคคลอื่น
  การสอบถามยอดเงินคงเหลือในบัญชี หรือบัญชีเงินกู้ การชำระหนี้
  การชำระค่าสินค้าหรือบริการต่างๆ รวมทั้งการเติมเงิน (Top Up) บัตร KTB E-Money Card
  / บัตร Easy Pass รวมถึงการสมัครใช้บริการต่างๆ เช่น สมัครใช้บริการ KTB Online
  สมัครใช้บริการ SMS Alert สมัครบริการหักบัญชีอัตโนมัติ หรือขอข้อมูลเครดิตบูโร เป็นต้น
  และบริการเสริมพิเศษ อาทิเช่น บริการแปลงค่าสกุลเงินให้กับลูกค้า
  บัตรต่างประเทศก่อนการถอนเงิน ในการทำรายการลูกค้าสามารถเลือกรับใบบันทึกรายการ
  (Slip) ที่ใช้เป็นหลักฐานในการตรวจสอบการทำรายการได้

  1.2) บริการที่เครื่อง Update Passbook
  เป็นบริการของธนาคารในการอำนวยความสะดวกให้กับลูกค้าที่ต้องการใช้สมุดคู่ฝากในการบันทึก
  Statement โดยลูกค้าสามารถปรับสมุดคู่ฝากได้โดยอัตโนมัติที่เครื่อง Update Passbook

  2) บริการ KTB Online และ บริการ KTB Online@Mobile

  บริการทางการเงินผ่านเครือข่าย Internet บริการ KTB Online (Internet Banking)
  และ KTB Online@Mobile ผ่าน Website : www.ktb.co.th และ www.m.ktb.co.th
  บนโทรศัพท์มือถือ ตามลำดับ เปิดให้บริการทุกวัน 24 ชั่วโมง ทั้งเครือข่ายภายในธนาคาร
  และภายนอกธนาคารเครือข่าย ATM Pool
  เพื่อให้บริการบริหารจัดการบัญชีได้ด้วยตนเองผ่านระบบอิเล็กทรอนิกส์แบงค์กิ้ง
  สอบถามยอดเงินคงเหลือในบัญชี เรียกดูรายการเคลื่อนไหวทางบัญชี Download Statement
  โอนเงินระหว่างบัญชีของตนเอง หรือโอนไปยังบัญชีบุคคลอื่น (ภายในธนาคาร/ภายนอกธนาคาร)
  การเรียกดูบัญชีเงินกู้ การชำระหนี้ การชำระค่าสินค้าหรือบริการต่างๆ รวมทั้งการเติมเงิน
  (Top Up) บัตร KTB E-Money Card / บัตร Easy Pass รวมถึงการสมัครใช้บริการต่างๆ
  เช่น สมัครใช้บริการ KTB Online สมัครใช้บริการ SMS Alert สมัครบริการหักบัญชีอัตโนมัติ
  หรือขอข้อมูลเครดิตบูโร เป็นต้น

  ธนาคารเปิดให้บริการเสริม อาทิเช่น การโอนเงินด้วยระบบการใช้รหัส (E-Cheque)
  ในการโอนเงินหรือชำระเงินล่วงหน้าแบบอัตโนมัติได้ (Future/Recurring)
  บริการซื้อ-ขายสับเปลี่ยนกองทุน KTAM บริการซื้อขายหลักทรัพย์ บล.เคที
  ซิมีโก้และบริหารจัดการทางการเงินได้ด้วยตนเอง อาทิ เช่น
  การกำหนดวงเงินการใช้บริการของแต่ละบัญชี การเพิ่มบัญชีตนเอง บัญชีบุคคลอื่น
  และบัญชีต่างธนาคาร การตั้งชื่อแทนบัญชี (Alias Name) ตั้งค่าการแจ้งเตือนเมื่อเข้าใช้งาน
  (SMS Notify Login)
  และแจ้งเตือนเมื่อมีการทำรายการทางการเงินตามจำนวนเงินที่ธนาคารระบุผ่านโทรศัพท์มือถือ
  (SMS Alert) และอื่นๆ
  และลูกค้าสามารถดูแลบริหารด้านความเสี่ยงของการใช้บริการได้ด้วยตนเอง การอายัดสมุดบัญชี
  อายัดบัตร ATM อายัดเช็ค เป็นต้น

  สำหรับบริการ KTB Online@Mobile เป็นระบบบนมือถือ (Mobile Banking)
  ที่ธนาคารพัฒนาให้บริการ 2 รูปแบบ ได้แก่ Web Application และ Application iPhone
  สำหรับโทรศัพท์มือถือทุกรุ่นที่รองรับบริการได้
  โดยลูกค้าสามารถสมัครใช้บริการได้ทุกสาขาของธนาคาร สำหรับลูกค้าที่สมัครใช้บริการ KTB
  Online กับธนาคารแล้ว สามารถเข้าใช้บริการ KTB Online@Mobile ได้ทันที โดยใช้ User
  ID และ Password ของ KTB Online
  เป็นระบบที่อำนวยความสะดวกให้กับลูกค้าในการทำธุรกรรมทางการเงินได้เช่นเดียวกับระบบ
  KTB Online

  3) บริการ KTB Netbank

  บริการทางการเงินผ่านเครือข่าย Internet บริการ KTB Netbank (Virtual Bank) ผ่าน
  Website : https://www.ktbnetbank.com/ และผ่าน Application iPhone /
  Application iPad บนโทรศัพท์มือถือ เปิดให้บริการทุกวัน 24 ชั่วโมง
  สำหรับเครือข่ายภายในธนาคาร โดยลูกค้าสามารถใช้บริการต่าง ๆ ในระบบ ได้แก่
  บริการด้านการบัญชี เรียกดูข้อมูลยอดเงินคงเหลือ รายการเคลื่อนไหวทางบัญชี Download
  Statement โอนเงินระหว่างบัญชีตนเอง โอนเงินไปยังบัญชีบุคคลอื่น และบัญชีต่างธนาคาร
  บริการชำระค่าสินค้าและบริการ การโอนเงินหรือชำระเงินล่วงหน้าแบบอัตโนมัติได้
  (Future/Recurring) บริการซื้อ-ขายสับเปลี่ยนกองทุน KTAM นอกจากนี้
  ลูกค้ายังสามารถบริหารจัดการทางการเงินได้ด้วยตนเอง อาทิ เช่น การเปิดบัญชีใหม่
  การกำหนดวงเงินการใช้บริการของแต่ละบัญชี การเพิ่มบัญชีตนเอง บัญชีบุคคลอื่น
  และบัญชีต่างธนาคาร การตั้งชื่อแทนบัญชี (Alias Name) การเปิดบัญชีเงินฝากประจำผ่าน KTB
  Netbank ลูกค้าสามารถดูแลบริหารด้านความเสี่ยงของการใช้บริการได้ด้วยตนเอง
  มีบริการแจ้งเตือนการ Login เมื่อมีการเข้าใช้งานระบบ (SMS Notify Login)
  แจ้งเตือนรายการเคลื่อนไหวทางบัญชีตามเงื่อนไขที่กำหนด (SMS Alert)
  และมีบริการลูกค้าสัมพันธ์ (Call Center) ผ่าน Face time
  เสมือนมีที่ปรึกษาทางการเงินส่วนตัวและบริการอื่นๆ

  4) บริการ Krung Thai Tele bank

  บริการทางการเงินผ่านโทรศัพท์ชนิดกดปุ่ม หมายเลข “1551”
  สำหรับกลุ่มลูกค้าบุคคลธรรมดาและนิติบุคคล เปิดให้บริการทุกวัน 24 ชั่วโมง
  สำหรับเครือข่ายภายในธนาคาร สามารถใช้บริการต่างๆ ในระบบ ได้แก่
  การสอบถามยอดเงินคงเหลือในบัญชี สอบถามรายการเคลื่อนไหวทางบัญชี
  หรือบัญชีที่ผูกกับบัตรทุกประเภทของธนาคาร การโอนเงินระหว่างบัญชี การเรียกดูบัญชีเงินกู้
  การชำระหนี้ การชำระค่าสินค้าหรือบริการต่างๆ รวมทั้งการเติมเงิน (Top Up) บัตร KTB
  E-Money Card การสมัครใช้บริการ SMS Alert เป็นต้น

  ธนาคารเปิดให้บริการเสริมอื่น ๆ อาทิเช่น การลงทะเบียนเรียน บริการด้านเช็ค
  การขอเอกสารหลักฐานทางการเงินผ่านเครื่องโทรสาร และการสอบถามข้อมูลธนาคาร เช่น
  อัตราดอกเบี้ย อัตราแลกเปลี่ยน เป็นต้น
  รวมทั้งลูกค้าสามารถดูแลบริหารด้านความเสี่ยงของการใช้บริการได้ด้วยตนเอง
  การอายัดบัตรผ่านระบบอัตโนมัติ บริการอายัดสมุดบัญชี